url: =Haimual ah Mawtaw kibung Mi 1 si\nZogampost - Tukha 16 ni in India-Kawlgam ki zopna lampi Haimual khuathak kiim ah Jeep mawtaw khat kibung in numei khat si ci-in kiza hi.Mawtaw tung atuang te sungpan in Tedim khuakiim a om Tuilang khua a teng numei khat pen a phual ah si pah hi ci-in Chinworld in gen hi.\nSuahkhia Zel lehang\nBy Zogam Post3:26 PMNo comments\nVeina leh muhna dan suahkhe zel lehang,\nSuahkhiatkhiat ding mah hi. Company in na khat pepeuh a bawl teh a advertise man ah tam bei pen kici sam hi ven, veina, muhna, deihsakna mah suah khiahkhia lehang i Zomi min leh Sisan hong kitheihpih in a beisa aa i kikup thu Zomi leh Zolai cihte leitung mipi lungsim, office tuamtuam in hong kipsak hun hong tung sam dingin lamen ing.\nMakai khat in a neih ding nuntakna nam thum suah lehang\n(1) Bangbangin in hong langpan hangin lungduai mahmah ding, Thuakzawhna tawh makai sem ding,\n(2) I makaih mipi in a kibang lo updan, sandan, lawpdan, lungsim, sepdan tampi nei uh hi, cih phawk gige-in nam khat bek mallaak lo-in lemtuah khawm ding, Ngaihsutna leh sep dan kibang lo a om theite a hihna bangbanga zangh siam ding,\n(3) Angsung khualna bek tawh ma pang lo-in khantohna hoih zaw a hih naak leh sum ngam, sem ngam ding tua hileh lungdeih tui bang tungin makai khat in a makaihna mualsuah zo ding hi, cih hong suahkhia nuam ing ei Thawn Tuang\nCinpu (Will SOL)\nBy Zogam Post6:34 PMInside MyanmarNo comments\nZogampost - Tukha 16 ni in India-Kawlgam ki zopna lampi Haimual khuathak kiim ah Jeep mawtaw khat kibung in numei khat si ci-in kiza hi.\nMawtaw tung atuang te sungpan in Tedim khuakiim a om Tuilang khua a teng numei khat pen a phual ah si pah hi ci-in Chinworld in gen hi.\nTua mawtaw tung mah a tuang mi 2 zong liampha mahmah in zato te ah amang lang thei pen in kipuak pah hi ci-in thu kiza hi.\nHih mawtaw kibung na munpen Haimual khuathak gei mun khat hi in, hih lampen India-Khawlgam kizop na lampi 2 na mun zong ahi hi.\nHaimual lampi pen alampi mahmah zong neu in, tukteh bang buain nawi buaiciim in lamnal gawp a lauhuai mahmah lampi khat ahi hi.\nNorway Zomi te' Daw Suu Vaidawnna\nBy Zogam Post2:38 PMNo comments\nNorway kumpi gama hong zin Daw Aung San Suu Kyi ii Nobel Price pahtawina laakna 16-06-2012 Nino ni/ Kigin ni Oslo program pi sungah Norway gama tung Zomi te zong Pasian makaihna lam honsakna tawh honkhat mah ka na ki hel thei uh hi. Haksatna tuamtuam tampi leh ki ho theihna hun omlo leh lampi omlo lakah Zomi min tawh puandum khat ama khut tungah kipia thei aa, lungdam takin hong na sansak banah, Pu Chin Sian Thang kiangah ka tun peuh teh ka na ngen ning ci ahih manin ki lungdamin tha kingah tuam mahmah hi.\nHih puandum pen Zomite a om thei tengin sum kikhawnkhawm in Norway sum 1000 in ki lei-a, hici banga pankhopna tawh i piak khaktheihna zong Pasian in lampi hong honsak man bek hi cih phawkin i ki angtanpih mahmah uh hi. Kiphal taka a piakhiate tungah Topan thupha hong piak sak ta hen. Oslo ah ASSK dawnna Committe sunga ki hel Pa Khai, Bergen pan Nuampi te zong Zomi min tawh i angtan pih mahmah hi.\nTualo hun leh sum leh paai bei-a Zomi min a dinpih hih hun a uap khempeuh tungah zong Zomi min tawh i lungdam mahmah aa, i angtan pihna i pulaak nuam hi. Hong ki hel zolo khempeuh zong Pasian in i minam thupha hong piak sak ta hen. Oslo pan zinte kisapna omlo-a thusiam taka hong zindo Zomi innteekte a diakin Mangpite innkuan leh Oslo Zomi khempeuhte tungah zong Zomi min tawh lungdam thu i ko hi.\nASSK thungenna sungah Kawlgam sunga om minam tuamtuamte kikal-ah daihna, ki it kilemna hong om theihna ding, gammi khempeuh in suakta taka thumaanna tawh i gam sungah nasem-a i nuntak kimtheihna ding, i gam pen mikhempeuhte khamuang taka i nuntakna, suakta taka i sungtum pusuah theihna i innpi ahih theihnading na a sem i hi hi. Pilna sin na, sum leh paai zonnate ah khantohna maalakna a om theihna ding, khat leh khat kikal kizahtakna tawh mihingte ngah ding kilawm hamphatnate thusim in, tuate i ngahkim theihna ding .... sepding tampite sep a kipan pan ding ihi hi ci hi.\nBergen khuapi ah 17-06-2012 Nipi ni nitaklam in Kawlgam mite tawh kimuh khopna hun ki zanga, tua pan zong ZNC-LA min mah tawh Zomi te-in puandum aneute khat kipia lai ahi hi. Tua ah zong Zomi te a ding phatuam ngaite piakkhiat hi aa, a piakhiate tungah i lungdam mahmah hi. Minamdangte pen USA; Canada, Japan, Australia, leh Denmark, Sweden, Germany, France, Europe gam tuamtuam pan hong paikhawm uh hi.\nAung San Suu Kyi thungenna hunpi bawlna inn sungah mi 1000 ki lut thei hi-aa, Norway Zomi upa (3); Pu Pum Za Chin, Pu Thang Khan Thawn, Pu Khuppi cihteng banah Germany pan hong pai Pa Khai zong va ki hel thei hi cih ki nung zak aa, ki lungdam mahmah hi. Thu ki theihtuah ding deihna hi. Gelh nop tampi om mah ta leh tuazah ciphot ni. Gelhding kilawm gelhkhakloh leh gelhkhial a om leh hong na maisak un. Zomi khempeuh Topan i mailam hong honsak-a Pasian leh i minam itna tawh panngamna, nahoih sepngamna, ki-it kilem kithutuah theihna thuphate hong pia hen.\nMante tawmkhat zong attachment file ah hong khak ingh.\nPasian Gam leh minam a ding thungetna pan,\nTrondheim, Midt Norway\nA min thang actress Michelle leh Daw Aung San Suu Kyi ki mu khawm\nBy Zogam Post2:40 AMInside MyanmarNo comments\nLeitung ah a min thang Hong Kong Movie actress Michelle pen zan ni Yangoon ah tung in Kawlgam Democracy Leader Daw Aung San Suu Kyi tawh ki mu hi.\n"Zingsang pan in kipan Daw Suu tawh sawt veipi om khawm in, Nitak an nek khit ciang ciah hi," ci-in NLD thunei U Nyein Win in gen hi.\nMichelle pen Thailand gam BangKok ah a sawt nai lo deuh in, French Director Luc Besson i "Divided Heart" a ki ci min a pia phot Movie ah Daw Aung San Suu Kyi i nuntak hun sung pawl khat pen a ki neih Movie ah Daw Suu dan in Ki neih a hi hi.\nDaw Suu leh NLD member te kiang ah Hih Movie sung pan pawl khat pen Michelle in lak hi.\n"Movie sung ah Michelle pen Daw Suu tawh a mel ki bang mahmah hi" ci uh hi.\nA min thang James Bond film te a hi Tomorrow Never Dies leh kum 2010 a, a ki lak a hi Crouching Tiger, Hidden Dragon film te pan Michelle i minthan na te a hi hi.\nခ်င္းေတာင္တန္း ကားေမွာက္၊ ၁၄ ဦး ေသဆံုး\nခ်င္းျပည္နယ္ တြန္းဇံၿမိဳ႕မွ တီးတိန္ၿမိဳ႕သို႔ဘုရားဖူးအလာ ခရီးသည္တင္ ခ်င္းေတာင္တန္း ဘတ္စ္ကားတစ္စီး ယမေန႔ ေန႔လည္ ၁၁း၃၀ နာရီတြင္ တိမ္းေမွာက္သျဖင...\nNorway kumpi gama hong zin Daw Aung San Suu Kyi ii Nobel Price pahtawina laakna 16-06-2012 Nino ni/ Kigin ni Oslo program pi sungah Norway ...\nZogam a Motor Accident na vai\nFrom zogampost Zo lai pian na ding hong bawl sak ah hi Cope Topa hong pai zawh kum 100 cin pawi na sai tak ing ki bawl a, pawi sim mi 5000 ...\nZogampost - Tukha 16 ni in India-Kawlgam ki zopna lampi Haimual khuathak kiim ah Jeep mawtaw khat kibung in numei khat si ci-in kiza hi. M...\nZomi Lawm ta ki that\nTuni zingsang lamin Aizawl Khua gei Tuirial lamah ei mi (Vapar leh Mualnuam khua)lawmta kitawngin Tg.Cin Lian Mang kum30 S/o. Cin Za Kam V...\nဇိုမီးအမ်ိဳးသားကြန္ဂရက္၏ ၂၀၁၀ေရြးေကာက္ပြဲအေပၚ သပိတ္ေမွာက္ျခင္းအေၾကာင္းကို ျပည္သူလူထုသို႕တင္ျပရွင္းလင္းျခင္း\n၁။ ။ ဇုိမီးအမ်ဳိးသားကြန္ဂရက္မွ ၂၀၁၀ ေရြးေကာက္ပြဲကုိ သပိတ္ေမွာက္ရျခင္း အေၾကာင္းရင္း ၂၀၁၀ေရြးေကာက္ပြဲသည္ ၁၉၆၂ခုနွစ္ တြင္လက္နက္အားကိုးျဖင္႕အာဏ...\nကေလးၿမဳိ႕ အထက(၁)ေက်ာင္း မီးေလာင္\nစစ္ကုိင္းတုိင္း ကေလးၿမဳိ႕ ေအာင္မဂၤလာရပ္ကြက္ရွိ အထက(၁)ေက်ာင္းႀကီးသည္ ယေန႔နံနက္ ၁ နာရီဝန္းက်င္တြင္ မီးေလာင္ေၾကာင္း သိရသည္။ ေက်ာင္းေဆာင္ႀကီးတစ...\nMyanmar Airways Yangoon Airport ah accident\nDawei pan a leng Kumpi te neih Myanmar Airway pan khualzin mi apua Vanleng khat pen tu ni zingsang in Mingalardon vanleng tualpi ah lampi ...\nမေကြးၿမိဳ႔နယ္ မေကြးၿမိဳ႕ရဲ႕ အေရွ႕ဘက္(၃)မိုင္ကြာ ဆားတိုင္ကန္ရြာမွာ (၁၇-၁၀-၂၀၁၀) တနဂၤေႏြေန႔၊ ည၇နာရီ၁၅ မိနစ္အခ်ိန္ (မိထူး)ဆိုေသာ ဦးေခါင္း ႏွ...\nLeitung ah a min thang Hong Kong Movie actress Michelle pen zan ni Yangoon ah tung in Kawlgam Democracy Leader Daw Aung San Suu Kyi tawh ki...\nzogampost. Powered by Blogger.\nCopyright © zogampost | Powered by Blogger


timestamp: atn

url: =Maangmuhna 19 | Siantongluan.net\nMaangmuhna 19 |\nTua khit ciangin vantungah mihonpi a kikona awging tawh a kibang khat ka za a, "Pasian phat un! Hotkhiatna, minthanna leh vangliatna pen eite Pasian-a ahi hi.\nA thukhennate thumanin thutang a, a paktatna tawh leitung mi khempeuh a siasak, a paktatnu tungah thu khen khinta a, ama nasemte a thahsakna hangin ama tungah a phu la khinta hi," a ci uh hi.\nTua ciangin khatvei kiko kik leuleu uh a, "Pasian phat un! Tua khuapi a katna khu tatsat loin van lamah khuto tawntung hi," a ci uh hi.\nTua ciangin upa sawmnihlelite leh ganhing lite in tokhom tungah a tu Pasian mai-ah kunin bia uh a, "Amen! Pasian phat un!" a ci uh hi.\nTua ciangin tokhom panin aw khat hong ging a, "Amah a kihta a lian a neu mite, leh ama nasem khempeuhte aw, eite Pasian phat un," a ci hi.\nTua ciangin tuizeu ging leh vanging tawh a kibang mihonpi kikona awging bang khat ka za a, "A Vanglian eite Topa Pasian kumpi suakkhin ahih manin Pasian phat un.\nTuuno zineih ding hun hong tungta a, a Lawmnu a kithawisa-in omkhin ahih manin lungdam kipakin amah phat ni.\nPuan hoih mahmah, siangin a pak mahmahte, ama silh dingin kipia hi," a ci uh hi. Tua puan hoih pen Pasian mi siangthote gamtatna mante ahi hi.\nTua ciangin vantung mi in keima kiangah, "Hih thu gelh in: Tuuno zineihna pawi-ah a kisam mite a hampha mahmah ahi hi," hong cihkhit ciangin, "Hihte pen Pasian gen taktak kammal ahi hi," hong cithuah lai hi.\nTua ciangin amah a bia dingin a khe phungah ka kunsuk a, ahi zongin amah in, "Kei hong bia kei in. Kei pen Jesuh hong thugente a lenkip nang leh na sanggamte khempeuh tawh nasemkhawm khat ka hi hi. Pasian bia in!" hong ci hi. Jesuh thugen in kamsang nasep sepnopna ding lungsim a guan ahi hi.\nTua ciangin vantung a kihong ka mu a, sakol kang khat a om hi. A tungah a tuangpa pen a Citak a Thumanpa kici hi. Amah in thumanin thu khenin gal a do hi.\nA mittangte meikuang tawh kibang a, lukhu tampi a khu hi. Amah simloh kuamah dang in a theihloh min khat ama tungah a kigelh hi.\nSisan sungah a kidiah puantualpi khat silh a, amah pen, "Pasian Thu," cihna min tawh a kisam hi.\nVantung galkapte a siangtho puanpak hoih tawh kizem uh a, sakol kangte tungah tuangin amah a zui uh hi.\nMinam dangte a zawhgawpna ding namsau hiam khat a kam sung panin a pusuak hi. Amah in sik ciangkhut tawh minam dangte ukin, a Vanglian Pasian heh mahmahna tawh leenggah cilna-ah leengtui a sukkhia ding hi.\nA puan tung leh a phei tungah, "Kumpite Kumpi, topate Topa," ci-in a min kigelh hi.\nTua ciangin ni sungah vantung mi khat a ding ka mu a, amah in vankim lai-ah a leeng vasa khempeuh nakpi takin samin, "Pasian pawi lianpi-ah a kikhawm dingin hong pai un.\nHong pai un la, kumpite sa, galkapmangte leh galkapte sa, sakolte leh a tungah a tuangte sa, a lian a neu, silate leh sila a hilo mi khempeuhte sa hong ne un," a ci hi.\nTua ciangin sakol tungah a tuangpa leh a galkapte a sim dingin ganhing leh leitung kumpite a galkapte uh tawh a kikaikhawm ka mu hi.\nTua ciangin a ganhing leh tua ganhing omna-ah na lamdang a bawl kamsang zuaupa kiman khawm hi. Ganhing ciamtehna a neite leh ganhing lim a biate pen tua na lamdangte tawh a kikhem ahi hi. Ganhing leh kamsang zuaupa, a nihun kat kikhulna meiphualpi sungah a hingtangun kilawn hi.\nSakol tungah a tuangpa kam panin a hong pusuak namsau in amaute galkap khempeuh thatlum khin a, vasate khempeuh in a nekzawh zahzahun amaute sa a ne uh hi.\nTedim Lai Siangtho / Laibu: Maangmuhna 19


url: =sen Roza Top in Black | REVOLVE\nUnfavorite sen Roza Top in Black in Black\nShare Roza Top in Black on Facebook (opens in a new window)\nShare Roza Top in Black on Twitter (opens in a new window)\nShare Roza Top in Black on Pinterest (opens in a new window)\nShare Roza Top in Black on Google (opens in a new window)\nShoulder strap cut-out detail\nRevolve Style No. SEN-WS29\nManufacturer Style No. ROZA\nRoza Top in Black\nRachel Long Sleeve Blouse


url: =Home〉Template〉Template For Invoice Word〉You're Here\nTopic : Template invoice word uk.\nPublished : Fri, Jul 12th 2019 18:17 PM.\nProfessional invoices template applesource software timenet invoice for word free download templates ti\nInvoice template send in minutes create free invoices instantly for word\nFree 55 invoice word template model professional example for download sample kobcarbam\nSimple invoice templates general purchase template example word 0233d7e5a3e79db03bb209a6219\nFree invoice templates by invoiceberry the grid system template for w\nInvoice template send in minutes create free invoices instantly for word 201\nFree professional service invoice template pdf word excel for proforma services adobe micr\nHow to make an invoice in word from a professional template uk\nNcr word template download invoice\nWhats so trendy about realty executives mi invoice and resume template for word 2003 billing templates free or 15 inspirational example re\nSales receipt template microsoft word radiodignidad org invoice uk templat adobe p\nInvoice template microsoft word example templates for proforma bi\nFree download 53 invoice word template 2019 professional for wordpad collection 8 m\nSimple invoice template pdf dascoop info word 2007 blank invoiceate free nynzca example invoicesates business basic excel sample re\nFree handyman contractor invoice template word pdf eforms for 791\n005 simple invoice template microsoft word dreaded ideas cash for 2010 013 1920\nFree word invoice template zistemo for dow\nWord document invoice template sales sample olbghygl example 13072c1e69e882ed255d1bd925e\nDental invoice template word lovely free printable business 2007 format i\nTutoring invoice template lawn\nFree plumbing invoice template word pdf eforms fillable for 791\nFree blank invoice pdf templates to print email template us classic example word freeable invoices of mac for 791x1024 printablevoices bl\nSample invoice template for word download simple document uk donor receipt cv templates doc\nCreate docx invoice templates in xero accounting software template for word maxresde\nFree invoice template word pdf forms print email 100 styles tax us classic white\nInvoice quotation template designs ninja tax word 00984 clean pag\nFree sample invoices in word then cool invoice templates template for wordpad ideas of\nFundinvoice examples of invoices and credit note templates template for invoice word example in\nPersonal invoice template word lovely 10 elegant furniture luxury for hours worked\nSample invoices excel and free construction invoice template word tax\nFree quotation template goa invoice word tax 84e0da43ac0b2270a68877c2d05\nFree invoice template word pdf forms print email 100 styles example us neat\nBlank invoices templates invoice template microsoft word uk for\nInvoice template free blank word excel format uk invoice template business invo\nInvoices office com invoice template for word 2003\nInvoice template for word uk commercial format editable art\nSee More Template For Invoice Word Inspirations


url: =Pasal lam ten zong gen hen!\nPasal te genta ding maw?:\nPu Joy Thang Lian in 'pasal lamte i gen kha kei a, a fair kei' a cih manin kei zong ka thukimpih mah mah hi. Pasal te in pasal advantage ding bek i gen a, numei hong kum om kha vetlo ahih manin lah ahi ding mah a bang kasa dekdek hi. Hih bang thu kikup ciangin i numeite in a lungsim uh hong gen khia le uh deih huai mahmah hi. Tu in tua bang omlo ahih phot manin pasal teng mah kikum toto lai leeng hi lo diam.\nPu Joy in bel 'numei te in a pasal te uh amau lamah kai zo zaw hi', 'pasal te in a zi lam ah lutzaw zel hi' ciin pasalte hong cho phur a, tua manin pasal in namdang zi neih loh ding hoihzaw, numei in a neih leh phadawm ciin ngaihsut ding thu lunglut huaipi hong pho khia hi.\nKa laisim ka zawh ciang hong pahtawina in lai hong khak vangvanga, "Ka behpa na hi vele" hong ci, Pu Vumson, Zomi sung pan mi masa te lakah a kizahtak mahmah in hih bangin la na phuak hi:\n1. (a). Se sen angkawi kangtui ta tawh;\nNgual toh lem a zawng ing e.\n(I married a white woman, and\nShared my life harmoniously with white people)\n(b). Ngual lai lenpui in nei ing e,\nTanbang kimpui te bang ze.\n(I have them as friends, they are no different from us)\n2. (a). Se sial ing e ngam kuam thuk pan,\nSimzin zankhua bang hak nge.\n(I spent sleepless nights, thinking in distant lands)\n(b). Zangsi ta sen angkawi hi leng,\nPhung toh lemh a zawng tu ze.\n(Had I married a Sizang, I would have done better with my kind).\nA zi neih tunga a phuah a hih ding up huai lo hi. Honeymoon zat kawm a a phuah hilo ding hi. A nuntakna a nunget kik theih ciang a ngaihsutna tampi om hi dinga, a lungleng lua a phuah hi dingin up huai hi. Khangthak te hong kamhilhna hi. "Kei hong eng kei un" a cihna in ka ngaihsun hi. La phuak ngamlo, ahih kei leh la phuak na pi mipi lak ah hong tangko lo zong tampi om dingin ka um hi. Tua te thudangin koih ni.\nKawlte tawh a kiteng te'n "Zing thawh tung pan kawlpau zak pah zezen zong" ci uh ci a Sia Pumza in hong gen pen amau India Zomi te sang tawmcik khat na advance zaw in khuapi Zangkong ah na tengpah uh a, tuate in kawlzi nei kha uh hi ding hi. India ah zong Delhi ah a teng kitam hiaihiai a, Vai zi nei zong ki om toto ta in up huai hi.\nAhi zongin a tuak masa Kawllam sanggamte in a nop loh dan, a khamhuai dan, a bil ap huai dan hong gen zo uh ahih manin a awkkha lo sunsun te pilvang ni cihna in ka ngaihsun hi.\nTu lai ciang ki khangto sak in 'kei thu thu ahi vele, kei nuntakna keima thu hi, kei personal choice or privacy or private life hi' ciin i changkangsak khak ding, pupa tangtawng kikamhilhna te i nawlkhin khak ding lauhuai ka sa hi. A hoihzaw ding ahih a, mimal, minam hoihna ding ahih nak leh personal life hi in hi kei leh i ki hilh ngam dingin ka tuat hi.\nNamdang zi neih:\nKawl hiam, vai hiam, mikang, etc zi dingin Zomi pasalte in a neih leh a tungin hong zahtak mah in teh. Ahi zongin damdam in i minam sung hong thei deuhdeuh dinga, mimal thupi mah leh minam thupi nailo ahih manin a tawpna ah zite lam mah zui veve dingin ka um hi. Ahang - amau a civilization uh kum za tampi hi ta a, kho, kip mahmah ta uh hi. Ei a bel U Zauva cih bangin 'on the making' hi lai mawk hi.\nTua ahih manin zi dinga namdang lak pen Khasi zi neih tawh kibang hi. Numei lam ah sunglut veve mawk hi, i minam thupi zo nai taktak lo ahih manin. A tawpna lamah amah, a tate, a innkuan, a zite lamah kihei teitei ahih manin Zomi sungah nuamsa lo, maingallo, kisuanglah, aana gawp, a nuih peetpaat hang kua hiamte cih dan tak leh "nui leng lee ka lungthim nui lo ahi" cih bangin lungnuamlo (no joy in his heart, only smiles after smile...).\n'I am proud to be Zomi' cih pong hang a Zomi hihna a om tuan kei a, a nuntakna ah a kilat tuan kei leh 'Ka piangthak hi' ci a, nitak sim a zukham kham tawh a kibang hi lel hi. 'Zomi pastor gamdanga omte Zogam ah hong ciah un' ci in amah Pastor hilopa lah ciah sawm tuanlo tawh kibang lel hi.\nTua ahih manin, kei zong ka muh dan ah, ka updan leh ka saan dan ah namdang zi dingin lak pen Zomi a thupi mahmah masiah pen a guallel zaw ah kipang veve ding hi. Degree bangzah i thuap a, thunget i hat mahmah a, i hauh venvan hangin a sumzaw, a lel zaw ah kipang lai veve dingin tuat ing. A theinailo, mi gen i zak nailoh hi nawnlo a, a tel mahmah te tetci/testimony kiza zo ahih ciangin hong kamhilhna uh thumangin zui leeng a hampha ding ei hi hang ciin ka ngaihsun hi.\nZomi a thupi mahmah, Zogam khawng i neih ciang bel mi'n zong hong zahtak ding omta dinga, tua ciang vahkhuai bangin pakzu namcin i kaikhawm zong kua'n hong guallel sak nawnlo ding hi. Tua mateng bel eiteng mah i kiten, i kilak, i kizop mah i lungnuam zaw lai phot leh kilawm sa ing.\nBehlap lailai leeng:\nA pil masa mangthang masa hi lo in, a pil masa minam tawisang masa hi leng thupi ding hi. Tuni a Zomi sungah milian, u lian, zahtak huai tampi i neihte a zi te uh amau tan a siamna pilna nei hi khin dingin ka um kei hi. Singtang nupi thil thel mahmah khawng zong a om ding um ing. Tua in i minam tawisang hi. Tua bang zi neipa pen Zomi te adingin GO MANPHA ahi hi. Numei mawlcik zong a pasal lian peuh leh thupi mahmah a kisimmawh thei tuanlo hi.\nTua bang mah in pasal Tarzan mahmah khat pen Zomi nungak pil khatin tenpih leh tuapa kisim mawh thei tuan lo hi. Pumkhat ahih man un. Lai Siangtho in hong gen hi.\nShillong ka nusiat kuan a University Campus ah Research Scholars te holimna khat pen - "Tulai Aizawl nungak te pilta. Laisiam uh ahih manin nidang bangin a pasalte uh simmawh cih om nawnlo hi. Pasal ahihna uh zahtak siamta uh hi. Christianity leh Education in minam lungsim picing sak ta hi. Officer te in pasal dingin ulian deih masa sese nawnlo uh hi. Nek leh dawn ah buai nawnlo uh ahih manin 'pasal' deih lel uh hi, kici hi.\nZomi khempeuh in tua lampi tot i kisin ding thupi mahmah ding hi.\nBangbang i gen zongin i minam Zomi a thupi masak phot phot kei leh zi hi in, pasal hita leh namdang i lak peuhmah leh i teek i huai kuan, itna i kisap penpen hun in a lungleng penpen dingte hi mawk hang.\n(Kei muh dan leh ngaihsut dan hi.)\nPhuitong Liim __._,_.___


url: =Tie Me Up Chapter 10 English – Manhwax\nTie Me Up Chapter 10 English\nRead the latest manga Tie Me Up Chapter 10 English at Manhwax . Manga Tie Me Up is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Tie Me Up Chapter 10 English, comic Tie Me Up Chapter 10 English, read Tie Me Up Chapter 10 English online, Tie Me Up Chapter 10 English chapter, Tie Me Up Chapter 10 English chapter, Tie Me Up Chapter 10 English high quality, Tie Me Up Chapter 10 English manga scan, January 24, 2021 , manhwax


url: =Zomi Idol 2015 Winner Hihna Kilakkhiatsak\nLeitungbup a om Zomiten i theihsa ciat mah bangin, Zomi Music Uplift Society (ZOMUS) Central makaihna tawh Leitungbup Zomi Idol (Global Zomi Idol 2015) cih bawl ding khensatna om bangin, Global Zomi Idol Committee le ZIUSA te' innteekna tawh a (1) veina Global Zomi Idol 2015 pen abeisa July 2-4,2015 sung Tulsa khuapi,USA ah thupitak le lawhcing tak kibawl khin hi. Tua laiah kihelthei/ kidemthei dingte a gamgam pan kidemna le kiteelkhiatna kinei masa-in, India gam pan Zomi Artists Association (ZAA)te' vaihawmna tawh Zomi Idol India 2015 min pua kidemna bawl uh hi. Tua lai pan lasiam Lia Ching Ngaih Lian in (Zomi Idol India 2015 Winner) ngah hi.\nLia Ching Ngaih Lian pen a (1) veina Global Zomi Idol 2015 kidemna (Competition), Tulsa, USA ah pai theihna dingin US Embassy of India ah Visa a ngetna panin kamsiatna tawh Visa ngahlo zenzen hi. Tua banga US Visa a ngahloh ciangin Zomi Media Network tuamtuam pan alawm a gualte' tungah Zomi Artists Association (ZAA) makaite le Zomi Idol India Organizer te mawhsakna thu nasiatak a pulak kawikawina hangin, ZAA Comiittee le Zomi Idol Idia 2015 Organizer in August 7,2015 ni-in Lia Ching Ngaih Lian pen Zomi Idol India-Winner or Top (1) hihna (Title) pan khawlsakna / lakkhiatna (disciplinary action) nei uh a, ama munah Lia Lawmnakim Hrangate pen Zomi Idol Idia-Top (1) dingin kipsakna nei ta uh cih kiza hi.\nHih thu tawh kizui-in, Lia Ching Ngaih Lian pen tuni August 7,2015 ni akipan Zomi Artists Association (ZAA) min tawh kibawl lasakna munte khempeuh ah kum 1 sung tawntung lasakna le ZAA makaihna tawh kibawl lasakna Tausang tung (Stage) luah thei nawnlo dingin pulakna nei uh ci hi. Tua hi a, ZAA le Zomi Idol India Committee in anuai a bangin Zomi Idol India 2015 Winner lists bawl thak kik uh hi.\n- Zomi Idol Top 1: Miss Lawmnakim Hrangate\n- Zomi Idol Top 2: Miss Tracy Ngaihching Gangte Zomi Idol Top 3: Miss Mansiankim\n- Zomi Idol Top 4: Khokhol Gangte\n- Zomi Idol Top 5: Hnunhoih\n- Zomi Idol Top 6: Thiansong\n- Zomi Idol Top 7: Joycee Chingremsiam\n- Zomi Idol Top 8: Nausi Nemdoikim\n- Zomi Idol Top 9: Julie Thiembiekmawi Gangte\n- Zomi Idol Top 10: T. Biaksang\nSource: Sia Dal Sian Pau (Secretary of ZOLLS, India & Phualva)


url: =Kawlgam ah Ebola Virus omlo ci’n kumpi te’n tangko :: ZOMI DAILY\nposted on 7 August 2014 at 7:26 pm Lomkholna: Health, Myanmar, News, Sawltak\nTusungteng leitungbup in Ebola natna vai alunglut leh alung patauh mahmah laitak hi a, tuakawmkal in zandiak in Kawlgam ahzong Ebola natna angah Rakhine State ah om cih Internet tungtawn in kithangsak hi.\nTuavai tawh kisai in Myanmar’s Ministry of Health te’n Rakhine State, Sittway khuapi a zatolum naupangno pen Ebola natna tawh hilo hi ci’n Wednesday ni in tangko khia uhhi.\nMinistry of Health genkhiatna ah tua naupang pen Sulphur Toxicity pan akipan ahi Stevens-Johnson Syndrome (SJS)natna tawh zato alum hizaw hi ci’n pulakna nei uhhi.\nTua naupangno pen Maung Myo Linn Naing kici minnei khat hi a, kum 6 bek phapan hi. 21 July ni akipan aci anat ciangin zatui nepah a, Minbya Hospital ah zato lumin phatuamlo cihi. Tuakhit ciangin 24 July ni in Sittway Hospital ah Doctor te’n puaksawn uh cih kiza hi.\nSJS kici Stevens-Johnson Syndrome natna pen vun natna (Skin Disease) namkhat hi a, Internet tungtawn in Kawlgam ah Ebola Virus ngah om ci’n ki minthangsakman hi. Etpak in Stevens-Johnson Syndrome natna leh Ebola Virus pen kibangpian cihding ahihi.\nTua naupangno pen tu’n hoihtuam zawta hi ci’n Ministry of Health in genbeh hi.\nWestern African Countries pan hongki pankhia ahi Ebola Virus pen Kawlgam ahzong ki patau mahmah a, Ministry of Health inzong kidalkholh nading in tampi vaihawm uh cihi.\nKamphatna tawh tuni ciangciang Kawlgam ah Ebola Virus lutnailo cih Ministry of Health te genkhiat ahihi.\nPrevious: Kawlgam kumpi sanginn ah minampau (Ethnic Language) ki sinthei tading\nNext: Tangko Nasep ~ Thangno le Lianpu te holimna\nMakai picing khat hihtheih nading in aki tangsam pawlkhat


url: =Dimno’ Nu laikhak – 2 :: ZOMI DAILY\nposted on 6 May 2015 at 10:17 am Lomkholna: Article, Paukhankap, TuunlehZua\n27 August 2010 (Friday)\nKongit Dimno nu,\nNasep tu laitak atamsim tawh tutung kong sum khak zekai pianin, thulam dangin hong na ngaihsun ke’n maw. Inn lam ah zong buaisan laitak keei loding nai vua. Kei zong kong ciahding hun hong nai mahmah ta mawk in, ka mang bangin inn lam bekbek mangmat thapaai keei ing.\nDim, tu tunga kong sum khak tawh vangil ding khat peuhmah na lei hamtang le uh cin lunggulh peuhmah ing. Banghang hiamcih leh ka pu in ka naseppih ka lawmteng lak ah hong itpen hi ding hiam, khat vei nasep man khit ciangin hong sam simin, lai-ip khat hongpia in’ inn ka tun ciang ka et leh asungah sum tawm na om. Tuateng peek khat zong zangngamlo-in kong khak pah hi. Tua ni mah in, ka lawm tawh ka kimu dihdih vua, “Ka innkuanpih te’n sum koi-ah zangzang hi diam, inn lam ka hopih simin tu kha sum tua zah…tua zah… hong khak in maw…i naute dam lo-in zato paina tua zah bei…khua sung panin tang sum don tuazah tuazah…pawlpi pan mission ading tuazah tuazah..etc…ci den…hiimm… kei lah ka senpi mel loh tawh haksa sa peuhmah ing. Innlam ciah ni ci leng lah innlam ah i manawh ding bangmah lah om lo, hitak ah lah omom lai ni cileng mi’ nasem in a kiteek ding hiliang mawk in, mailam nuntak, kalsuan zia ding ka lungngaih ciang ka lunggim lua in ka sihnop hun bang tam vei pi om,” ci’n ka lawm in khuisa ngeungeu in hong gen dih zen! “I innkuanpihte in heuh i sum khak te tawh a kisap uh na lei masa lo-in adeih teng peuh uh na lei masa ai tam, peuh ci zanzan veng aw!\nKong gen nop bulpi taktak bel na sum zatna uh ah bangmah ngiahsutna meel neilo-te bangin na deih peuh uh lei kei un la, na kisapte a masa penpen in nalei zaw un hong ci nuam ing. Gentehna, na neih nai loh bilbah khat lei-a na bah pen na kisap hi-in, ahi zongin numei pawlkhat te’n, a bil uh mun nih mun thum bang vut beh-in bilbah nih leh thum bang a bah uh pen aval ahi aw! Khut meelaizom ah zungbulh na bulh uh pen kilawm mahmah napi khemee, khepi khawng ah a kibulh se pen kei bangin kisam sa lua keng. Ei dinmun tawh zong kituak sa nai kei ing. Samkang seel nadingin sam vomza na nuh pen ahi dingmah hi-in, ahi zongin sam sanza nuh… lungkim tak zo lo in sam kiilsak leuleu… tua tawh zong lungkim zo nai lo in, sammet sai ah pai in meepho (Hair straightener) tawh taih in sum tampi bei lawh liangin na tangh sak uh pen i kisapte ahi kei kha tam maw ci ing. Maingo nadingin tanakha, powder, make-up…cih te na nuh uh pen khial hong sa keng. Ahi zongin na mai uh hoihsak nuam lua in Beauty Salon ah pai in, mei (Electric ) tawh pawng’ na te’n pen limtak ngaihsun pha kik le’ng sum amawk zat taktak tawh kibang sa ing. Khii lei in na ngawng ah na awh uh pen na vang’ neihna khat uh lah hi, zong na kilawm mahmah uh a, ahi zongin na khengawng, na khutngawng khawng vuah na awh se uh pen kilawm sa na hi uh tam ci sam ing! Adang a lei huai zaw om nawn lo maw!\nDim, hih atung a kong gente tu laitak no numeite asimtham a na kidemdem lamtak uh, na deih mahmah leh na uuk mahmah uh ahih lamtak pen hong thei ing. Ahi zongin, nang tuadanin gamta pah niteh hongci ka hi kei a, na gamtak ding zong ahong kham nuam hi tuan keng. Na hih khak lehzong bangmah mawhsakna konggen kei dinga, zong kong mawhsak kei ding hi. Banghang hiam cih leh no numeite’n kizem lamsang na uuk phatdiak uh pen kong theih sa hi.\nAhi zongin nahih leh zong na hih ma-in, hih ka hih sawm pen ka kisap takpi mah a hiam… tua ahih kei leh ka ut ahi lel tak hiam… cih limtak na ngaihsun masa le cin ut ing. Ka kisap hi ei na cih leh lunghiang lo takin na hih in, sum ding a kicin kei leh zong naleitawi’ liang in. Ahi zongin na ut ahih leltak leh bel, pia’ khat na ngawn mawk zat ding hoih sa keng.\nHihdan a kongcih ciangin na kisap bekbek, na kisap bekbek… na lei-in la, na deih mahmah, na lunggulh mahmah a om zongin na lei kei in, a\nhong ci hi tuansam lo ka hi maw! Nong tel khial kha deh! Puan nei ngawn ing, puan kisam kengh ci-in, lo kuan puan tawh khuasung vakin, nipi ni-in tua mah tawh biakinn ah na kikhawm liang kei in maw! Kuang kisam kei ing ci-in, zin zahtak khat peuh i neih ciang’ ei zatzat ngei te tawh an na thuk’ liang lo-in, ahoih zawdeuh mi’ lak ah a kilawm zaw deuh ding kuang li leh nga beek lei sa in koihkhol le teh! Ko, hihtak ah tui hai tawh an ka ne phial uh zongin zin zahtak, lengna zahtak a nei ding hisam lo hi ve ung.\nKa zi na hihna hang, innkuan khat i hihna hang tawh hih thute a hong gen hi ke’ng. Numei khat na hihna, inn nupi khat na hihna leh lawmta taktak i hihna hang tawh sum zat zia leh sum zeek zia dinga hoih kasak tawm a hong gen hi zaw. Nitak nai 7 a sat ding hita, ka nasep pai hun leuleu, hih zah hong gelh phot ning. Thangpi te unau zong ka gennop tawmkhat om mah hi ven, mai ah ci kik mai lo dia! Hih kong laikhak nihvei, thumvei bang na sim le uh cin ka ut hi ven, atawp dong na sim sak uh tam ci-in, lunghiang kawmkawm sa in…\nTuipi galkhat pan\nPrevious: Itna Nam 4 bek om\nNext: Tulaai Leitung Thuthang Tuamtuam Updates May 5, 2015\nUSA, Atlanta pan Pa Thang Khan Mang (Mualnuam, Gualnam) in hongnusia\nKumthak la minthang “Auld Lang Syne” ~ Mungpi Khupson\nMailam Democratic Federal gampai nading ah Kawl Galkapte’ dinmun\nNa lau ngei nai hiam? ~ Evan. Suangh Dal


url: =Malaysia Refugee lakpan MyRC Card abawl mi 300 bek phapan :: ZOMI DAILY\nposted on 3 August 2017 at 12:18 pm UTC+9:30 Lomkholna: Malaysia, News, Refugee, Sawltak, Zomi\nMalaysia gamsung ah UNHCR te piakkhiat Refugee & Asylum Card atawilimlim mi 150,000 valbang omding in aki ummawh ahihi. Malaysia kumpi “Home Ministry” te’n tua Refugee & Asylum Card atawi te ii Biodata, Database teng UNHCR thunei te tungah angetnget uhhangin ngahzolo uhhi.\nMalaysia gamsung ah mihoihlo, migilo Terrorist aomding deihlo uh ahih manin, Malaysia gamsung aom Refugee & Asylum Card atawi khempeuh MyRC Card Register bawlhamtangding cih kumpi te vaihawmna ahihi.\nTua MyRC Card abawlsakna ahangpen TRIS ci’n amalkim in “Tracking Refugees Information System” ahihi. Refugee & Asylum Card atawisung panin deihlohpen guta, damiah, mithat, numeibuan cihbang khatpeuh aomleh manlangtak in kankhiattheih nading leh agam uh abitzawk nading Security lunggulhna zong ahihi.\nAtung a Photo pen MyCard abawlsa khat ii Appointment laidal leh MyCard anung amai lahna Sample ahihi.\nMalaysia Deputy Minister Datuk Nur Jazlan Mohamed in agenkhiatna ah hih gamsung ah nawngkaina apiangsaksak dawigilo te kideihlo hi. Tuate pen kua cih kitheilo hi ci’n Manglai in hihbang in genkhia hi. “We don’t want to have ‘ghosts’ in our country, which is a problem today. We don’t know who they are,”\nMalaysia kumpi leh UNHCR zumpi pan thunei te ki muhkhopna neikhin uh a, UNHCR leh Malaysia Government kikal ah Card te ki zahtaksakding cih Informal Agreement omkhin cihi.\nAhi zongin UNHCR zumpi panin apiakkhiat uh Refugee & Asylum Card tepen Biometric Data kihello ahih manin, ko adingin zattheih omlo “useless to us” ci’n zanni Bangsar South aom TRIS Registration Center ah Press Conference abawllaitak in Deputy Minister in genkhia hi.\nTuaban ah Deputy Minister panin UNHCR zumpi zong ki zasakkhin a, Refugee & Asylum Card tawikhempeuh TRIS te tungah MyRC Card bawlhamtangding amite asawlkhait dingin thu kipiakhin cihi. Hih MyRC Card bawldingn pen ahun kha 6 sungin ki zawhsiangsawm cihi.\nAzenzen in UNHCR zumpi in hong panpihnop keileh Malaysia Home Ministry te’n komau thutawh Refugee teng ki zongkhiading hi. Malaysia gamsung ah Refugee te koimunteng ah om cih kithei hi. Adiakdiak in Klang Valley, Cameron Highlands leh West Pahang sungteng ah Refugee te omna teng kitheikhin hi ci’n genbeh hi.\nTulaitak Malaysia gamsung ah Refugee & Asylum Card atawi limlim mi 150,000 valbang omdingin UNHCR te’n pulakkhia uh himahleh abeisa khasung in MyRC Card abawlpen mi 300 bekbek phapanmawk hi.\nHih vaihawmna pen adiakdiak in kumpi thunei te sungah Police Department leh Immigration Department te’n gamdangmi amatkhak uhciang in Refugee Status ataktak mahhiam cih sitcian nading inzong akigeel ahihi. MyRC Card cihpen Identity Card namkhatmah hi a, tuasung ah Personal Data leh Biometric Data avekin kihelding hi ci’n Deputy Home Minister pa’n genkhaitbeh hi.\nE-card khitciang MyRC Card cileuleu. E-card kibawllohzong diksalo in, abawllo gamdangmi nasemteng galbet sabet in bengkhiagawp mawk uh cileng….. Sawltak #zomidaily\nPrevious: Union Parliament ah Chin State MP te Thusunghte Etkikna\nNext: Indonesia ah gutakhat khuasung mipi te’n vuagawp in meitawh hallum


url: =US ah thupiang pawlkhat - Zomi Community Network - Your Network\nUS ah thupiang pawlkhat\nPosted by Tg. Thangno on September 30, 2010 at 12:15am in News\nZomi ten Thungetna DC ah nei.\nSiama Niang Khan makai in nungkal sung Zomi Intercessory Prayer Group te, (Tulsa pan, TX pan leh Maryland a om thu-um mi pawlkhat) in Warshington D.C ah,Hotel khat sap in ni 5 sung antan thunget na tawh kha galdona, palai thunget sakna va nei uh hi. Tua lai ah, DC lam a, pastor te pawl khat zong va ki hel thei hi. Hih thunget na ah U.S gam khanlawhnang, US kumpi pa leh gam makai ta ding, leh thu dang tuamtuam te kin gen hi. Thungen te in, kumpi pa zum (whitehouse) kiim ah zong pai in thupha piakna nei hi. Tua pan in, tulai tak muslim te Friday nitak sim lampi khaktan a thunget na mun leh, a ki lam kik ding World Trade Center kiangah Muslim te biakinn lam nopna mun ah zong va ngen hi. Tua pan in New York khuapi a UN zum ah zong va pai-in thupha piakna nei hi. Thungen pai te gen na ah, suahtak na pi khat om a, na lamdang hong piang ding lamen hi. Hih hun sung hotel kawmna bekbek tulsawm val bei a, a bei khempeuh zong siama Niang Khan in upna tawh a omlo nailo pi kipan in a sep khiat ahihi. Siama Niang Khan in thungetna Pasian gen tantan zop suak ding sawm lai hi.\nUS, Mexico Border War\nUS leh Mexico in tai 5000 val gamgi ki taang hi. Hih gamgi dungah nisim phial in guihtheih khamtheih leh mihing zuakna kinei a, US gamgi cingte tawh kikap na om den hi. Hih gitloh nasep pen a ki kham zolo zah dingin, thahat mahmah hi. Mexico kumpi in zong haksa sa mahmah hi. Amau sungah group pi nam 4 bang om a, amau teng zong ki kap in, numei naupang bangmah theilo ten a kikal ah sih lawh uhhi. Kumpi lam makai te, Palik lam te, Media te amau gal ding a upmawh peuh mah uh that uh hi. Khua pawlkhat te sang ki kah theilo, sum zonna te ki khak cip hi. Hih hangin US te zong nakpi tak buaina pia hi. Hih pen gamgi buaina bek hilo in, US leh N. America buppi zong khatvei ciang khamtheih-guihtheih te gam suak ding ki ci hi. Hih tawh ki zom in, pawlpi tuamtuam te ah thungetna nakpi ki nei a, Pasian in thu ngetna hong dawng in, tu-in amakai lian pen 2 ki man khin hi.\nMuslim Laisiangtho kihal ding vai.\nFolida gamke, Baptist pawlpi mi 50 ding akem pastor Terry Jones in Sept 11, 2010 in Musmlim te lai siangtho bu tampi ka pawlpi un hal ding uh hi, cih gen hi. Hih thu-in, leitung bup linglawng sak hi. US kumpi te leh, Khristian makai te in ahih loh ding ngen uh hi. Hih bang hih takpi leh leitung bup muslim te hong ki tom dinga, buaina lianpi hong piang ding ki patau hi. Afaganistan ah mihon in hih hangin US deihlohna lak pah lian hi. Ahi zong ani tatak atun ma-in, pastor pa in a lungsim khel kik hi. A kidot ciangin, NewYork khuapi laizang ah Muslim biakinn khat a ki lam kik ding deihloh na tawh mite lungsim lak nang-a a geel ahihi. Hih pastor pa mahmah New York a om muslim biakna makai pa tawh va kiho in, kitel siam na la hi. (Pastor Terry Jones in a biakinn uh lam loh ding thusun khiatna va nei a, ki thukim na la uh hi). Universty khat Muslim Prof. khat in; “Tua NY ah Muslim makai pa in kei thu hong dong lo hi. Ken, abei sa a ngaihsutna ka piak te hong kizuih nak leh mawkna lo hi. Tun zong, US a om mi a tamzaw te in deihlo ahih man a khawl ding hoih hi,’ ci-in gen hi.\nJesu hong pai kik ding May 21, 2011\nCalifornia gamke, Oakland khuapi mungphuh family radio pan in, Herald Camping ci-in, Jesu hong pai a thu hong khen ding May 21, 2010 hi ding a, Oct 21, 2010 pen leitung beini hi ding hi, ci-in gen hi. Hih bang pen hunsim in piang zel thu ahih man kid op huai hi. ““Central to Camping's teaching is the belief that the Bible is the Word of God and completely true. However, he emphasizes, this does not mean that each sentence in the Bible is to be understood only literally. Rather, the meaning of individual Biblical passages also needs to be interpreted in the light of two factors. The first is the context of the Bible as a whole. The second is its spiritual meaning: in Camping's words, "the Bible is an earthly story with a Heavenly meaning." In Camping's latest publications, We are Almost There!, To God be the Glory, "NO MAN KNOWS THE DAY OR THE HOUR?" and "ANOTHER INFALLIBLE PROOF THAT GOD GIVES THAT ASSURES THE RAPTURE WILL OCCUR MAY 21, 2011". Harold Camping states that a number of Biblical passages point unquestionably to May 21, 2011 as the date of the Rapture, and October 21, 2011 for the end of the world. Some people point to Camping as a "date-setter" following his own method of Biblical interpretation. Camping maintains that he follows the Bible's method of Biblical interpretation. A thu a cinga thei nuam te in, hih website ah ki en thei ding hi.\nBenny Hinn in akhialna pulak.\nTulai taka Charismatic upna lamah Pasian mizat pa Pastor Benny Hinn pen azi Suzane Hinn in kikhen na lai pia hi. Benny Hinn in agen na ah, ‘Ka zi hi ta leh, kei hi ta lengh, gen ban na ding mawhna, nu pa ki palgulhna omlo hi, ci hi. Hi bang a buaina in ka Pasian nasep na ding hong khawlsak theilo ding hi. Pasian in hong piak nasep ka sem suak ding hi, ci-in, gen hi. A sawt lo khat in, “ Ka inn sungah ka hun piakna tawm lua hi, ministry bekah ka hun ka bei sak hi, tua in inn sung buaina hong pia hi, ci-in gen hi. Tuma kha thum lai pawl in zong Pope I sap na tawh Rome khua va pai hi. Tua lai ah a nasep khop pih dingin Pasian mizat Paula White ton pih hi. ( Paula white pen Folida gamke ah Church without Wall, pawlpi leh ministry lianpi anei hi. Tuma kum nih lai in amah zong a pasal tawh ki khen hi). Benny Hinn pen azi tawh ki khen a, Paula White zong meigong khat mah ahih man, adeihna om ding hi, ci-in a encik ten nak gen siat mahmah uh hi. Pastor Benny Hinn in, “ Ka nuntakna sungah hih loh ding ka hai gamtat thu khat hih kha ingh” ci-in gen kik hi.\nMinistry tampi ten Sum Haksat na tuak.\nAmerica ah haksatna hangin Biakna nasepna tampi te zong su kha hi. Ministry pawlkhat te leh biakinn pawl khat sum ngahna kiam ahih manin nasemte tampi ki khawlsak hi. Ahang pen mite nasep ki khawl sak a hih man in, kua man sumpi leh huhna ki pia non lo hi. Hih te lak ah, Viginia Beach a om Regent University zong khat in ki hel hi. Regent Uiversity pen Dr. Pat Robertson hi a, tuma kum 20 lai pawlin US president kuang lui ngei hi. Hih sang pan sia Lian pau, Tedim zong tuma kum 10 lai pawlin Master Degree tawh aman ahihi. Pat Robertson pen piangthak conservative sungah mi zahtak mahmah khat ahihi.\nJim Baker in John Bevere tung lungdam na gen.\nJim Baker in thong sung a om lai tak John Bevere in vaveh hi. “ Ka kimuh uh ciangin, hong pom in hong nam in kapkap in, hong khah theilo hi. John aw, nak lungdam lua ingh. Na laibu gelhin kei hong hon hi,” ci-in gen hi. John Bevere in, “Pasian kihtakna” cih laibu khat gelh a, tua laibu sungah, ‘Pasian itna theihna in gum lo a, Pasian kihtak na in hong gum hi’ cih gelh hi. Jim Baker in a gen na ah,” Pasian ka it mahmah hi, ahi zong Pasian ka kihta kei hi. Ka thong kiat pen Pasian in hong it man hi. Tua hi kei leh kei hell sung ka tung ding hi,” ci-in gen hi.\nHun nunung Pasian nasep zia ding;\nHun nunung a Pasian nasepna pen “palai sep, taangmi-thunnget nasepna” (intercessory) ahihi. Pasian nasem te pen mite leh Pasian kikal ah palaai sem ding Pasian in hong sap ahihi. 1 Peter 2:8-9; sungah, eite pen…teltuam minam, kumpi nam siampi pawl… ci-in gen hi. Taanglai in siampi te nasep pen, mawhnei te taangin Pasian tungah mawhphel biakpiakna piak sak ahihi. Nasep uh pen baihlo hi. Biakpiakna ganhing te meihal biakna apiak khit ciangin meieek leh vut te luakin biakbuk pua lam ah va paai khia den hi. Tua khit ciangin a puan nin uh a siang tawh khek den hi. Aniin na sep leh a haksa nasep ahihi. Tuhun in Pasian nasem te in taanglai siampi te bang a, ahaksa leh a kihhuai nasem te te ih hihi. Hih nasep pen itna leh siangtho na aom kei leh a ki sem thei lo thu ahihi.


url: =Muanpu leh Manno – 5 ~ Hau Za Cin :: ZOMI DAILY\nMuanpu leh Manno – 5 ~ Hau Za Cin\nposted on 25 August 2015 at 6:02 pm Lomkholna: Article, Hauzacin\nMuanpu leh Manno – 5\nManno te inn tung khin tading cih ciang Thangpu leh Mangnu bel niangtui khawng awm panpan uh ahih manin nitak sawt nailo tawh kibang hi. A nu in lah lupsan khin, a pa zong a niangtui dawnkhin leh lupna lam zuan ding hita ahih manin a holim nop teng a Tukbel tep kawm in Thangpu tawh holim buahbuah a, Mangnu in bel apa lum mengmeng leh a deih hi.\n“Thangpu, nang kum bangzah na phata a?”\n“Kei kum 43 pha pan ing ei Pa Pum”\n“Aw, tua leh Mangnu sang kum 10 val mah kikhai uh cia mate!”\n“Himawk mah inteh. Ka lapawl sinpih masakte pawl tu in nupi, ta 2, 3 nei khinta uh hiven”\n“Aw…. ka tukbel tumta, kei na lumta ning maw…”\n“Dena na gennop banga u Thangpu?”\n“Bang pen maw?”\n“Mangnu… nong ci a”\n“Aw, ken tua bang nong gen ding umlo e”\n“Bang hong gen ka u Thangpu?”\n“Ken zong hong ngai hiveng’ na ci hilo maw”\n“Ka zuau hilopi, u Thangpu”\n“Na zuau ci khang e Mangnu”\n“Ciangsan in nang hong it mah bangin ken zong a galkhat pan nang hong it hiveng..”\n“……. Ciangsan hong it zah mah in kei kong itna zong lian ding ahi aw, na theihloh hang u Thangpu”\n“Mawkmawk ciai Mangnu, nang pipi hong ngai ngam kei ning e”\n“Banghang in maw u Thangpu???”\n“Va ciah phot ning maw Mangnu”\n“Tulai aw, kei kiang khatvei hong hawh sunsun ciah ding na gen pah zawzen, hong ngaihloh tuak si cia”\n“Ngaih leh ngaihloh lam hilo, zan sawtta hilo maw”\n“I thugen khek kei ve u Thangpu”\n“Mangnu, nang bel na ut peuh tawh kiteng thei hiteh. Na deih peuhpeuh gen lecin hong deihlo omlo ding hi. Kei bang milmel tawh na kiten ding bel na nu leh pa in hong deihlo lua ding cih ka theihsa hi..”\n“Ken deih peuh leng e leh U Thangpu”\n“Nang na deih hang na nu leh pa thukimpihna zong kisam ding hi ei”\n“U Thangpu, nang tawh om ciang ka lungmuang”\n“Mangnu, kei lah mite hong ciamnuihna ah Ciangsau tawh hikhin ing a, ko gel zong kituak lel ung. Kuamah a hauzaw, cih zong omselo, a pilzaw cih lah omse lo, ka neih ka lam uh zong kikim, ka lungsim ngaihsutna ciang uh zong kikim, ka duh ka deih uh zong kikim. Nang banga nuamsa khinsa khat adingin koh khawng nuntakna ah hong kumsuk kik ding hilecin hamsa sa mahmah ding na hi aw”\n“Kisin peuh leng hih thei ning. Nang zong kisin peuh lecin hithei inteh, ong ngaihsun ve maw u Thangpu”\n“Ciangsau lungsim ding zong hong ngaihsut sak ve maw”\n“Amah banga ka melhoih loh man maw u Thangpu”\n“Melhoih leh hoihloh hikei, i nuntakna a kikim hileh Upate in kitenna ah zong nupa nuam suak zaw ci uh hi. Nang adingin nang mah banga mihau, mipil, misiam leh a noptat khinsa mah kituak ding hi ei. Nong genloh hang na lawmpa bel ken thei ngei ing e”\n“Kua ahia, na theih?”\n“Ka theih pen maw, nunglama Bu Kap hi”\n“Aw, Bu Kap maw. Hingei mah ung. Aman zong hong ngai mah. Ken zong ka ngai hi. Ahi zongin amah a sepna lamah, ka zak hiauhiau danin namdang nungak khat tawh minsia ci veh aw… a lawmnu bang gai ta ci liang uh. Kei a theilo ka hizen veh!”\n“Kua midang te ahia? Pammaih si e”\n“A minam zong a sepna gamte ci. Thailand tawh gamgi lam ahih cianga maw”\n“Banglai ci uh ahia. Nung kha zong inn hong ciah a, noh kikhawl lai hilo nai vua?”\n“Ciah mah, kikhawl mah ung. Ahih hang amah maitai vetlo, a lungsim suakta vetlo pi”\n“Aw himaw. A lawmnu gai, nang kiang hong gen ngamlo. A lungsim tawngah lah nang hong deihzaw ding. Ahih hang a langkhat ah amah awkta si. Hehpih huai zawsop e.”\n“Amah zong a mai mial peuhmah hiveh. Ken thei zolo. Ka dot hang zong hong gen lo a. A pai kik khit ciang lai hong khak. Tua pan ka theih hipan.”\n“Aw, himawk maw. Na theih in bang na ci a?”\n“A um lo himai ing. Ahih hang ka ngaihsut kikkik ciang ka ihmut khawng hong suak in, ka tha hong kiam hanhan. Ka ihmut na pan ka khanlawh ciang a takpi mah hizen…. na sa lua ing”\n“Bu Kap ki awi si e maw. No gel kituak peuhmah hive uh cin.”\n“Aman zong hong itlo hilo a, a gaisak nu zong a deih ci masa kei uh. Tua nu in a puan sawpsak, a puan nawt sak, a inn hahsak, a nek ding singgah, theipuam, a tui a ha puak den ahih cianga a tawpna ah amah zong kisuanglah in awk kha dan hi… noh pasal te bel…”\n“Hong thuakpih peuhmah ing e Mangnu”\n“Nong telsiam ka lungdam, u Thangpu”\n“Itna i cih pen neih leh lam leh sum leh pai tawh a kipelh theilo ahih hang, a kizop luat theihlohna zong om veve e maw. A hau leh ahau kiteng leh lah a zawngte cimawh semsem ding. A zawng leh a zawng bek kiteng leh lah nuntakna kikhek ngeilo ding…. leitung bel maw…”\n“Hilua ei u Thangpu. Ka neih ka lamte thupi sa nawn keng. Lungsim ciimtak, siangtho tak, huaihamna hazatna tawh a kidimlo nuntakna thak a lunggulh hi ing. Neih leh lam in hong lungnopsak hang, hong lungkhamsak ciang gimhuailua. Simple living, high thinking a cih Gandhi nuntakzia bang thupi a sa lua hita ing…”\n“Philosopher pi khat asuak na hi mawk veleh. Na thuakna bel hong hehpih peuhmah ing…”\n“Nong hehpih leh kei kiangah hong omden ve maw u Thangpu…”\n“Mangnu, thungetna ah hongphawk ning. Kithanemsak ken.”\n“Lungdam ing u Thangpu….”\n“Zan sawtta in kei na ciahta ning maw”\n“Hong ciahsan kei ve u Thangpu”\n“Ciahsanlo cih bang omthei ding maw Mangnu”\n“Hong giaksuak ve…”\n“Kei koi ah lum ding tua hileh?”\n“Ih maw……….. ”\nPrevious: Zomite Pau le Ngeina\nNext: Nausuakding tawh Photo akizaih Doctor kua himawk hiam?\nGoogle Search Engine ah na Website URL naguan nopleh


url: =A Hun: Akibanglo Hun namnih ~ Rev. Thang San Mung :: ZOMI DAILY\nposted on 26 April 2016 at 11:57 pm UTC+9:30 Lomkholna: Article\n(John 2:4; nk., vv. 1-12)\nThupatna: Mikim in lup hun, thoh hun, vak hun, ciah hun, nek hun cih dan in hunkhat ciat inei hi. Ei hun tawh akituak kei nakleh, nai acin hang, thoh sawm, pai sawm, ciah sawmlo in, eimau’ hun tek ultungsak in, ithupisak hi. Inn sungah nai mal 4 a om leh, hun nam 5 bang phathei! Anaite khatlekhat akituaklo banah, eimau’ hun tuam khat omtosak lai ihihman ahihi. Tuamah bangin, Topa Jesu inzong “ka hun” na ci tuan se hi. Tua hi aa, tuni in akibanglo hun nam 2 igen nuam hi. Ei hun leh Pasian hun ahihi.\n1. Jesu’ Hun Acih Bang Ahiam? Hi Cana khua mopawi ah, Mary in inntek panmun thupi nei hikha ding hi. Tua hi’n, lenggah tui abei thu, Jesu’ kiang agen ciangin, nuta kiho mawkmawk hilo aa, pawi-inntek tangin, Jesu kiangah huhna angen ahihi. Jesu’ dawnkikna ah, “Ka hun tung nailo” cih ahihi.\nHi mun ah Topa Jesu in, ahun tung nailo acih ciangin, tua lenggah tui abei dongin, thu vaihawm khuan kipia lo ahihman, vaihawm-thugen nading ahun ngah theilo, nei theilo ahihna agen ahihi.\nSiam lo pipi chess ikineih ciangin, asiamzaw ilawm in, ei’ tangin achesstang hong khinsak nuam mahmah hi! Ahihang, “hong sai k’oh!” cibang khat in, hun piak nop tuaklo ihihmanin, tang theilo, cim liangaa ana om, ahun ngah thei mahmah lo cih tawh adan kibang hi.\n2. Bang Hun Ding Ahiam? Thupha zong Jakob in, amahmah akivek gawp keileh, thupha ngah thei dingin kituat lo ahihmanin, aphapen-le-asiapen teng abanban in hong semkha mawk hi. Ahizongin, thupha nei Pasian ngiat, thu neisak in ahun, akhuan piak ding akisap lam, akhelpiguh kitan khit ciang, hong phawk thei pan hi.\nMary in zong lenggah tui bei in, zumledai hun ding hong tun takciang, Jesu thu neisak in, akhuan (hun) piak ding ahihna hong ngaihsun thei pan hi. Tua ahihleh, Jesu’ khuahun hong tun theih nadingin, khelpi kitan leh lenggah tui bei masak sese kisam maw?\nHilo hi! Jesu in, “kei tawh bang kikum ihiam?” na ci aa, tu hun tan dong, kua in thu hong kikuppih, thu hong dong, thu vaihawm khuan (ahun) hong pia mawk na hi uhiam? Zumledai, natlesat khit sese ciang, hong kou pan lawmlawm na hi uhiam? aci ahihi. Tua hi’n Jesu ikouh baih leh ahun hong tungbaih ding hiziau aa; lenggahtui bei sese, khelguh kitan sese ngak zong akul lo na hi hi.\n3. Tua Hun ah Bang Piang Ding Ahiam? Atom in, Cana khuasung aa akibawl lenggahtui lim khempeuh tawh akiteh theilo ding lenggahtui limpen hong piang ding hi (v. 10). Amau’ ngeina ah, tuilim leh acil pente, pawi siim hong pai masa, zin thupite, akipia masa ahihi. Hunlap taka, pawisiim aa, pai masak thaman ahihi.\nAhizongin, ahun hong sau zui-in lengla hong tam toto aa, tuilim zong bei pian ta ahihmanin, anung ciangin, lenggahtui sungah tui kihel mai zong hikha ding hi. Tua tui alehsuakkik lenggahtui pen aziakaite’ thaman zong ahipah hi.\nAhizongin, hun alap aa, aziakai ahi phial zongin, Topa, kou in hun apaite’ adingin, akihawm masa tuilimte’ sang zong alimzaw lenggahtui, Topa in siit tuam nana nei khiankhia hi. Tua lenggahtui pen Van model tawh akibawl, Pasian’ siamna-le-vangliatna tawh, tuisik panaa akipiang tawmsak, lenggahtui limpen ahihi.\nThukhupna: Topa’ thungetna ah, Jesu in “Na gam hong piang ta hen” cih ahizongin, “Vantung ah na deihna acin mah bangin hi leitung ah zong kicing ta hen” ci-in ahizongin thunget ding hong hilh hi.\nVantung tawh tehkak in, upna-le-lametna tawh thunget ding deihna ahi. Tuni in, Singlamteh thu hangin ei’ ading Vankong, zaitakin hong kihonzo hi. Isungtum theih nading ahihmah bangin, Van nopsakna, daihna, thupitna leh vangliatna hong letkiat theih nading zong ahi. Jesu, hun na pia peuh leng, lenggahtui bei in, khelguh kitan sese kul loin, Van hauna, damna, leh hatna in akihongsa kongpi tawnin, ahunlap takin hong ban ding hi.\nTua banah, lenggahtui bei in khelguh akitan khit phial leh zong, alem theithei ding in, Ama’n hong vaihawm na ding hi. Tua hi aa, Ama’ hun hong tun nadingin, Amah, hun pia ni. Tu’n Ama’ hun ci dih ni!\nSinglamteh in abeisa, tuhun leh mailam akici, hun khempeuh kituntuahna, kicinna ahihi.\nTua hi in, na chesstang hong khinsak theih nadingin,\nAmah hun pia in. Ama’ hun hisak in. Hong kilamdang ding ahi!\nPrevious: President Obama in Syria gamsung ah galdo ding mi 250 puakbehding\nNext: A deihhuai pilna ~ Go Mang


url: =Solkha tang nuai ah Tedim khuapi (13) ~ Hau Za Cin :: ZOMI DAILY\nposted on 28 January 2015 at 4:59 pm Lomkholna: Article, Hauzacin\nTedim ka nusiat ni ding zingkhua hong vakzo ahih manin ka van teng ka domkhia a, ka ciahna ding mawtaw nai 6am a hong tung ding ngak in innkatau ah ka khuadak uh hi. Tonsim leh Tonzang lamkabom lampi gei lian ah meiphual kisep in kuang luahluah a, a gei ah mei awi mi 7 ding khawng kiho lulu uh hi. Zotaang Bus khawlna leh ngakna mun ahih manin amau Zotaang Bus tawh Kawlpi pai ding hi in ka um hi. A sawtlo in Tonsim lam pan mawtaw hong tung ziahziah a, van a khop teek un pua in a tungah mite tuang venvan lai hi! A mawtaw nungzangguh kham tak in ka um hi. A pei bang kipei valval zolo in kipei diakdiak leh kilawm kasa hi.\nZogam mualtung vui leh buan lak ah hong tungtung thei cih pen a lamdang hi a, mihing sangin thahatzaw ahihna kimu mahmah hi. A sawtlo in Tedim khuasung lam pan Kawlpi lam zuanin ekleiza (fertilizers) pua mawtawpi nih hong tai phei leuleu a, a mawtaw mei vak pempam in hong ging phei dapdap hi. Zotaang Bus ngakte lah a mei uh tum deuhdeuh in khua lah vak siang deuhdeuh ta ahih manin ko tuanna ding ka mawtaw uh zong hong tung phei pah dingin ka lamen uh hi.\nMawtaw ngak kawmkawm mah in hong kha dingte tawh ka khuadak uh a, khua vak siangpianta cih ciangin iPhone 4S lakhia in camera tawh maan ka zaih kawikawi a, khuasung lamdung ka ciahsan pah ding ka zaih kawm in GZA Khawmpi a puankhai (banner) zong ka mu kawikawi hi.\nLamgei a suanggawina mawtawpi leh inn hoihnono te hong kidawk siang mahmah ta cih ciangin ka mawtaw tuanna ding uh hong tungin ka van teng uh ka guang pah uh hi. Kawlpi pana sun nai 11:00 a lengkhia ding vanleng delh nuam ka hih manun nai 6:00am a pai ding pen nai 6:10am bang hong himan ta a, ka lungsim in ka kinawh pian mahmahta hi. Hong kha khempeuh te tawh khut kilen in, thungetna leh lungdam kohna tawh ka kikhak khit uh ciangin mawtaw hingsak in ka dingkhia pah uh hi.\nLeilum Sikha Mulo:\nLeilum khua ka taitoh laitak un ka mawtaw uh a mai zawlpi kitansa, zan a bawl uh pen kho lo, kiplo in kiliing luapluap zel ahih manin ka mawtaw hawl uh Pa Kap in, “Bawl pak ni” ciin hong khawlpih a, workshop neipa zong na zingtho lian, a lawmnu zong innkatau ah zing zuntha na dingto lian, a maiphiat laitak, a tapa innsungah mei gei ah mei-awi in a tu bilbel ka tuakto uh hi. Pa Kap leh workshop neipa in ka mawtaw uh bawl a, “A sawt diam?” ka cih leh “Sawt lo ding,” ciin hong dawng hi. Nai khat dektak hong sawtto in nai 7:00am pawl in ka taikhia kik thei pan uh hi.\nTua sungin bel inntekte ningzu um mei geia kitung ‘tuk nih bel’ acihte uh, a inn bang ah kisuang “914: ZOMI”, Sailing, Hei, Thangmual dawna zing nisuak laitak, leh ka tuanna uh Pa Khai mawtaw tawh maan kila man ka hih manin ka lungkim, ka nuam veve hi. Ahi zongin nai 9:30am peuhmah in Kawlpi kitungnuam ahih manin nawhsa a taai kul sa in ka tun manloh ding uh lau kawm, lah cih theih dang om tuanlo in ka patau sim mahmah hi. Vanleng lap kei leng ka vai tampi kipelh dinga, vai tampi sai kik kul ding ahih manin lungsim thungetna tampi ka nei hi.\nPasian huhna tawh leilum sikha lah mulo, a thawm lah zalo, a ham lah zalo ka hih manun muizang takin ka mainawt thei zel thei uh hi! Lampi ah suanghuum kiphah phei zihziah ahih manin Sezang khuakhung to khawng ziiit ciin ka tai theilel uh hi. Vasate zong zingtho tung ahih manun lamgei khawngah lengsuk lengto nailo in lamgei a singkung khawngah tu hithiat lai uh a, khuadam, khuavot pian ahih manin amau zong tangngawh ngamlo uh hiding hi. Zomi te teen cilna Ciimnuai paina lam Saizang lamkabom khawng ka tai kheng vangvang uh ciang ngaihsutna hong tuam hanhan sam hi. Pai kik cianga ka muhnop gam, ka zuihnop lampi ahi hi.\nDimpi khua khung phei khawng ah khuamui kai ciuceu in a khang kuamsung khawng meii kaai ciciai in khua kidak theilo a, pat pho mah bangin na pak viatvuat a, zangtam bangin na kizalh didia hi. Sozang tun toh ding ciang luidung ah tui dawna vak kiaukiau Luivavom leh Lailen te na tawn keetkeet uh hi. Mawtaw lampi bawla nasem lamgei a giakte zong na zingthota uh a, lamgei ah tui keu tawh suak in a ha peuh na nawt zangzang uh hi. A zi te uh zong a giak pawl om a, naungek khawng zong om in kap vangvang hi. Anhuanna meikhu lah a giahna uh sikdaalpek leh tuipuan kikhuhna kawm pan hong zamto ngeingai hi.\nThangdung ah Maan Kila:\nSozang ka tun uh ciangin khuasung ah vanzuak leh lamgei ah van kizuak kigualto zeizai a, mawtaw khawlsak in a lei man bel ka hi kei uh hi. Vok leh Kel leh ak khawng zong vak khia in lamgei ah pai laanlaan uh hi. Khuasung – lamsak lamkhangah inn kilam ahih manin khuapi sunga inn kikal a mawtaw tawh vak mah tawh kibanga, to tai zalzal in a khuakhung ka tungto pah uh hi. Khuamual ka suah uh ciangin zingni suak in Thangmual dung teng na sawi kap hihiai in phalbi lai nisuak bangin na neem dildial a, hong lungzuanhuai mahmah hi. A mual lah singkung po lo in kiak leh tuallo bek na eng dihdiah hi.\nSozang khua pen nitumna lam mualpangah om ahih manin nisuak in kap pah lo a, amau khua pan nisuak mu dingin mualtung kikahto in Kawlpi lam tuaksuk nadingin mualdung kantan in a lehlam ah kituaksuk deudeu hi. Mualtung ka tuntoh lian uh ciangin mawtaw khawlsak in “Hih lai peuhmah maan kizaih kei leng kisik ding hi hang” ciin ka kumkhia uh hi.\nMualdung saupi va zui phei in hoihsa lua ka hih manin nakpi ka awnggawp hi. A gal bang kithawn zezen in ging vangvang sam hi. Ahi zongin huihvot nung hat lua vangvang ahih manin sawt ka om ut kei uh hi. Maan kizaih mengmeng in lopa hing dipdep leh kiak no mikmekte zingsang tui tawmtawm pia kawikawi in ka paisan kik uh a, a mualdawn zong ka ento uh a, ahi zongin ka kahto man kei uh hi. Pai kik cianga dingin ka koih mai hi.\nNgeisok pakkang mu khata!:\nThangdung hoihna maimit suan pheiphei in ka khuadak kawmkawm uh a, singkungte hoih in pakkungte zong hoih mahmah hi. Ngeisok paksan leh pakkang zong na pak phei kawkawi ahih manin a kigengen ngeisok pakkang a mu ka hita hi! A maan bek ah ka muh pen tuni 18 March 2014 ni in a takpi in ka mittang tektek tawh Zogam mualhoih pen dungah ka muta hi. Topa ei dingin hoih mah si!! Lampi lah coal tar (suangmeihol tuivom) kizut phei khinta, Kawlpi dong, ahih manin mawtaw lah kisiing nawn seselo, lampi lah gol zaw ahih manin kinawhtai theita hi.\nAkluai ah bawngnawi khum haipi khat dawnin ka khawl uh a, ankam limci mahmah lom 7 ka lei khit uh ciang sumkhek laklawh ahih manin thawhbat tuun thum ka behlap vet a, Kawlpi zuan in ka taai kik vangvang uh hi. Lamgei ah Sial, Bawng, leh ak te na gamta leihleih uh ahih manin Zomi te khua hi cih kitel mahmah hi. Tai suksuk in lampi ah Kawlpi pan hong taito Zotaang Bus leh adangdangte ka tuak panpan ta uh a, “Haimual Mawtaw” te zong ka tuak suksukta uh hi.\nTaingen tungsuk in Zogam leh Zomi khuate nusia suksuk in Kawlpi ka naih suk deuhdeuh uh a, lampi ah suanghum sunga nasemte lah nasep kipan dingin mei na sem panpan uh a, nasep na ding tu leh temte na lakhia in na mabung panpan uh hi. Pelh suk mengmeng in Zogam huihsiang lah kinusia deuhdeuh a, nisuak lah sa pianpianta ahih manin ihmut suak simsim hi.\nLamgei a vaupak kang zeizai leh kuangkuah pak san hilhialte leh suaklu kung pote ka et suksuk kawm in paknamsia (a pak nuaiin namh leng mit pan khitui luangsak ziahziah) pak khawng zong ka mu suksuk hi. Ka deihzah in vasa ham tam zaklo ka hih manin ka lung bel nuam mello hi. Vasa te ihmut lah hun hinawnlo, singkung lopa a tam hang singgah a bop dinguh omlo a vasa zusa tamlo hiam, ahih kei leh kivai kibeng mangkhinta hiam cih hong ngaihsunsak hi.\nKawlpi khua kidawk in lamsak lamkhanga kisuan Dolsing kungte zong a nah uh keu in pulh diahdiah a, ko zong Kawlzang ka tungsuk hiaihiai uh hi. Lampi ah Nahtang khil 4 lei in zuntha in ka khawlpak uh a, zingsang nai 8:45am hita hi. Nai 9:30am a Kawlpi vanlengtual tungman ding hanciam ka hih manun Zogam leh zanggam kigamgi ka tunsuk uh ciangin nai 9:05am hita a, Kawlpi University kongmai ka tungsuk uh a, taisuak in Singunau, Tahan, Kawlpi, ka tun uh ciangin zingsang nai 9:30am sat nailo hi!\nTedim Leilum pan nai 7am a ka kipat khiat uh zingsang nai 9:30am in Kawlpi vanlengtual a tungsuk ka himawk uh hi.\nVanlengtual delhsuak ding, vanteng ap dingin tua khit ciang vakkhia kik ding ciin ka sawm uh leh Leipi lei ah galkap a dimin na kigual uh a, tua lampi tot phallo in a nawllam pek ah ka pelh uh hong kul hi. Ulian khat pai ding ahih manin tua lei ah kuamah paiding a phallo na hi uh a, ka ciahkik lam uh ciang na kihongta hi. Ka pelh kawm un ka sunghpa Pa Cin Lian Thang Valte leh a tanu Mawmawi 7months Kawlpi Zatopi ah cina a lumcip ka va veh a, amau gimpian uh ahih manin oxygen khawng na kithuah liapluap hi.\nKawlpi Zato ka hawh ding laitak un Sagaing leh Maguai Division ah Health Director in zato en in a pai laitak ahih manin galkap tampi mah in lampi na khaktan leuleu a, zato sung nangawn hong lutsak lo taleuleu uh hi! Huiha!! Gamdang khawngah uliante zato a pai hang cinate ading, mipi adingin a dongkholh in omlo mah hiven maw cihcih bek in om hi.\nVanleng lap lua liang leuleu: Ka tuanna dinguh vanleng Air Bagan pen ka ticket tungah sun 11:00am in Kawlpi – Zangkong leng dingin kigelh hi; tua man mah a zingtunga Tedim pan Kawlpi a delh ka hi uh hi. Ahi zongin Kawlpi vanlengtual ka tun uh ciangin a nasemte zong na tung nailo uh hi. Kongcingpa in, “Nasemte zong hong tung nailo a, noh tuanna ding vanleng bel hong tung pak nailo ding hi,” hong cihsan ziau hi! Kileh kik in Lia Muangnu tunna pite kiangah ka khawl uh hi.\nKawlpi khuapi hausapa Kawlpi Mayor pa inn pan Air Bagan office hong hopihsak uh a, ka vanleng uh nitak lam 12:30 P.M. ciang hong tu ding, tua zawh nai khat 1:30 PM in lengkhia kik pan ding ciin hong gen uh hi. Vanleng lap lua ka hizen uh hi. Vanlengsung ka lut taktak uh ciang ka tuanpihte un zong Tedim pan hong delh uh na hi a, amau bel vanleng tun hunding thei uh ahih manin zingann nek khit nai 9am pawlin Tedim pan hong paisuk pan uh hi.\nTheihlohna gam ah bel gamtat dan a kikhial thei mah himawk ei, ahi zongin a hun lapa pai hamtang pen kikhiallo hizaw.\nSia Do Kham zi leh tate tawh tuang khawm: Ka gelkholh uh zong hilo, ka kiciam uh zong hilo, Sia Do Kham zi Add leh a tanu Mary, a tapa Joshua tawh ka tuangkhawm kha uh hi. Vanleng ngakna sung ka lut uh ciangin amau zong hong lut uh a, “Eh! Noh lah na himawk vua,” ciin ka kikhutlet keei uh hi. Sia Peter Mangmu, Sia Do Kham naupa tawh hi in nuamtak in ka kithuah thei vua, Mandalay ah vanleng khekna ah nai 3 sung mah vanlengtual ah coffee dawn kawm, anne khawm thei ka hih manun ka nuam mahmah hi. USA pek pan GZA Khawmpi delh a hong leng vangvang uh hi a, gim mahmah, tawl mahmah, ihmut zong cim manlo in a kileh pah thethu uh hi.\nA tate sangkah lai ahih manin a tuate mah delh kik kul in a ciahpah uh hi a, lunglenna leh khuangaihna tampi a om hangin Topa in hong gualzawhpih hi. Tedim ah GZA Khawmpi sungin lasakna, thugenna leh laamna cihte hong nei thei uh a, gam thupi a om cih mah hong picingzaw in inn lama om Zomi te mah kinehno zaw hi. Khatvei bek Tedim ah ankuang kiumkhoppih man leh ka cihcih pen Mandalay vanlengtual ah hong lem bilbel ahih manin ‘Topa Gelna Mah Hoihzaw’ ciin ka lungdam mahmah hi. Cidam takin ka paikhawm uh a, Zangkong vanlengtual pan amau dawnte tawh a kimuh dong uh ka kithuah thei uh hi.\nKa lamet hetloh Japan ka zin laia Nu Haukhek te inn ah ka kimuhpih Zolai sin Tg. Thang Hau Lian @ Kosei pen Tedim hong zinto in GZA Khawmpi hong siimto a, amah hong tonpih Lianpi tawh zong hun nuamtak ka zang thei uh hi. Zomi te khawmpi hong uap, hong siim kha Japan pan Zokam pau thei, Zolai gelh thei Japan mi khat nei hihang cih mangngilh kei ni.\nAmah zong a PhD na zo a, zi na nei in, nasep na nei a, tu in zong Zogam ah banglam khantohna semkhawm ding i hiam ciin ngaihsutna hong a nei ahi hi. Ei thupi ikisak mahmah laitak in zong mite in zawng hong sa mahmah, hong pattah nuam lai mahmah hi, cih hong phawksak hi. Tua in Zomi te dinmun pen kikimlo hi, cih hong lak hi. Amah tawh, Sia Do Kham innkuante tawh Kawlpi pan Mandalay, Zangkong ciang ka tonkhawm thei uh a, hun nuam ka zang thei hi.\nZangkong vanlengtual ah Asia Pacific Region ah Tchoukball Federation ah Vice-President a sem Pa Do Khan Khup, Myanmar Football League ah kimawl Chin United ah zong Chief Executive Officer a sem in hong nadawn a, cidam takin ka pai lam zong hong dawn khin, tuan ka ciahlam zong hong dawn leuleu hi. Ka tunna ah hong kha in ka kisap a om hiam ciin hong donga, ka lungdam mahmah hi. Zomi khempeuh in itheih dingin a sawtlo in amau tchoukball team te Singapore ah Asia Pacific Region kidemna ah hong pai ding uh hi. Thungetna ah phawk ni. Gualzawhna bek hilo in Topa makaihna leh lamlahna tawh a kalsuan theih nading un. [Tchoukball banghiam cih na theihnop leh:\nBest of tchoukball – European cup 2011\nZangkong ah zan khat giak in cidam in Singapore ka tungkik hi. Ka kuanlam sangin ka ciahlam lungdamna leh thupha tampi, ngaihsutna thak tampi tawh ka ciah hi.\nZogam khuapi Tedim a mu bek ka hi kei a, a ngaihkuaisa in a ciahsan ka hi hi. Tedim nopna leh a khuasung kidawh dan a nopci ka muhte hampha ka kisa hi. Khaliik laitak, khavak laitakin hauzacinva zin kha sese ka hih manin zong ka hamphatna hong behlap hi. Zomi vive na om in, Zokam vive kipau in, Zola vive kisa a, Zogam huihkhi hong langin Zogam pan piang anteh mehteh mehgahte ka va ne hi. Zomi van lui, Zomi ngeina vante va mu in Zomi tangthu sungah a mangngeilo ding sanginn, zato inn, tualpi, biakinn, mun leh mual te ka va sikkha hi.\nZomi ulian tampi tawh kimu in kithuah in kikhawl in ka va tukhawm kha a, angtang leh hampha ka kisa semsem hi. Zomi te nekzonna pawlkhat va mu in zingvai nitakvai hawmzia te ka va mu a, khantohna in hong pelhlo hi cih ka tel sinsen hi. A tamzaw khanglai leh khangnote khua ah omlo in mundang, gamdangah lengkhia khin ahi maitam aw ka ci hi. Khangno a tamzaw pen numei lam hizaw pian hi. Gen ding tampi omlai…\nGen zawhloh lungdamna leh phawk kikkik ding hunpha leh hunnuam va zang kha ka hih manin ka lungdam ngiat hi. Gelhgelh ni cileng bei paklo ding ahih manin mailamah thulu tuamtuam tawh zomkik zaw ni. Ka lungdam. Z = Zomite hanlungciam, khangto diam! Topa in hihciang hong tonpih hi. Hau Za Cin\nPrevious: Thai te’n Kawlgam ah Hospital nasia mahmah 2 lamding\nNext: A etlawm ABC…….. ~ Khat Thang\nA lamdang mahmah South Dagon (Yangon) Police Station


url: =Pilna maw hauhna, koi kisam masazaw hiam? ~ Dr. Dal Lian :: ZOMI DAILY\nposted on 22 August 2014 at 10:59 pm Lomkholna: Article, Education, Zomi\nNitumna lam gamte hau uh ih cih pen a mawk hauh uh ahi kei hi. A pil man ua hau ahi uh hi. Japante, Korea a hauhna uh a pil man uh ahi hi. A pil manun a gam ua piangte mite’ deih theih ding kizatna tam nei dingin hong bawl uha, tuate leitung bup in ih lei ciangun amau hau seemseem uh hi. Ei gamah zongh gamlaka na omte ih theih nai loh man hi kei leh ih gam hauh sak nading hong pe thei om mahmah ding hi. Kawlgam bang a gam sungah na hoih nono tampi piang hi. Singkung hoih tampi piang hi.\nGeentehna in: Dol kung khat $100 banga a zuak khiat pen uh a zuakna gamte’n van zat tuamtuam adingin hong bawl uh ciangin $ 1000 man suahthei uha, tuate pen mah Kawlgam mite’n lei kik thei hi. Pilna in pung sak hi. Pilna in hau sak uh hi. Tu lai-a kibawl leitung bup in a naak zat mahmah mobile handset khawng bawl nadingin raw material tampi kisam lo dinga, a bawl siamte’n sum tawmno khat tawh tampi ngah ding uh cihna hi. South Korea bang a neu mahmah hangin hih lamsang ah thupi mahmah ua, leitung bupa 17% khawng amau bawl bang ih cih ciangin a sum ngah ding daan uh tuat zawh hi lo hi.\nS. Korea te van bawl tampi mahmah USA gamah zongh kizangh zihziah ahih manin, amau zongh ki-aangtang sak uha, kiphat sakpih uh hi. USA bang tawh kilevel pian uh ahih manin, USA tung masasa teen sawm tuan lo ahih manun, visa khawng haksa lo takin ngah ziauziau uh hi. Kawlgam khawng, India khawng, Bangladesh, Pakisatna, Srilanka pana paite bel a tung masasa teen sawm pian pahpah ih hih manin, visa ngah nading haksa mahmah hi. En le hangh, mipil tamna gamte gam hau hi mai uh hi.\nAmau kiangah a piang diak hi lo-a, a piang bangbang, a piang sunsun na tuamtuama a bawl theih manuh ahi hi. Africa khawmualpi bup ah bangmah piang lo ahi tuan diam? Piang hi. Ahih hangin a gam neitute a pil loh manun a piang lo bang hi. Ei gamah zongh a piang lo hi lo ding hi. Ih theih nai loh man hi kha ding hi. Ei gam pen lo khawh nading mun bang hi leh a kivaat nai lo hi-a, a lei hoih mahmahna mun hi kha ding hi. Bangzah hong piang ding hiam cih a kisuut zo nai lo hi. Ih mabaan limci kha ding hi.\nMikaangte’n bang dinga leitung bup phial na uk uh hiam? A tam man hi lo hi. A pil man, a khantoh masak man uh ahi hi. Namdangte’n teipi tawh thaltang tawh gaal a do lai un amau thau hoih nono tawh gaal na do ta uh ahih manin, Asia gam bup phial a khut nuai uah hong koih uh hi.\nIndia gam khawng hong uk lai un, mikaangte khat in India mi a tul vaal banga hong uk hi uha, kinaak kihtaak mahmah hi. Ei zongh amau pil bangin na pilin amau bawl theih bang na bawl thei kha lee’ng ih ki-uk sak zenzen diam? Mikaangte’n hong uk lai-un ih gam pana na hoih teng amau gamuah pua uha, ei hauh saknateng amau hauh sakna suak hi. Pilna a neite mi hausa, mi nuamsa hi mai hi.\nTu mahmah nangawn in zongh pilna nei-a IAS, IPS leh dinmun saangpipi neite’n kumpi’ hausakna pen tui zatin zangh ziahziah uh hi. A vaak suk a vaak tohna a khualzinna khempeuh uah kumpi neihsa zangh uh hi. Ei dinmun saang nei lote, pilna saang nei lote’n kumpi neihsa ih zatpih thei kei ua, ih zinsuk ih zintoh na khempeuh ei sum tawh kipai ahih manin, haksapi takin ki-oma, hotel hoih khawng, an lim khawng, tuannna nuam deuh khawng ki zangh kha lo hi. Pilna in hauhna leh thu neihna hi. Pilna zong masa phot ni.\nHauhna pen a omsa hi-a, pilna pen zonna tawh kingah ahi hi. A pilsa kuamah om lo hi. Mipilte’n a kiim a paam ua nate pholhkhia in a etlawm leh kimanna nei-in hong bawl uha, mihau hong hi mai uh hi. Pasian in leitung a bawl lai-in, mun citeng ah leisung sumpiangte leh van thupi tuamtuamte tawh a bawl hi-a, ei gam khawngah zongh hauh sak theih nading na tampi om mai thei hi. Pilna nei phot peuhmah lee’ng, gilkial dangtaakin kipuuksi lo ding hi.\nIh gam ua singkungte bang hiam bawl nadinga zat theih ding tampi om ding hi. Lopa ci tuamtuamte zongh kimanna nei om ding hi. Geentehna-in, nahtang kung panin bawngnawi bang daan kingah thei a, a gahte a minsa-a kikeu sak, a min nai lo-a kikang keu, cihte oma, a kung pen puanin kigaan thei hi. Ih gama om singgah tampite pickle khawnga bawl theih ding om ding hi.\nBang hanga USA gam hi zahtaka hau a hi daim? USA te thusim khat in gamdang mi ahih hangin pilna leh siamna nei khat ahih naaak leh vias pia-in USA ah na seem sak, teeng sak uha, tua mipilte hangin USA khangto to hi. Hau seemseem uh hi. Leitunga mipilteng kituah khopna gam hi-a, tua teng in ahih theih zah ciatun na a sep uh ciangin gam hau mahmah khat hong suak hi. Tu laitakin ei gam ah zongh mipil, mi siam, tu-a zah tampi pha le hangh tuate’n lampi tuamtuam panin hauh sak nading hong mukhe ding uha, mi hau hi lel ding hi hangh.\nKimbawi’ Pa’n, ih Zogam a khua neute heu seemseem hi a cih pen maan ka sa hi. Manipur a singtaang mite a heu phial leh zongh Lamka zaanga hong lal suk, hong peem suk hi uha, Lamka zaangah Zomi kibehlap suakin Zogam bup etin kiamna om lo, punna om lo suak hi.\nAhih hangin, a dhhuai mahmah khat in Kawlgama ih Zogam ah mi heu a cih in heu a, gamdanga peem khia vive ahih manun, mi kitawm hi. Tu-a bang ngen-a ih om uh leh Zogam ah mi om loh hun hong tun khaak ding lauhuai hi. Tawm khat teitang a kisateng, mi laka om thei ning a kiciteng, khangno thahaat dingteng, sum thalawh dingin gamdang pai ding bekbek kingaihsun mawk hi.\nTu lai-in pilna saangin hauhna bek bek thupi she lua ih hih manun ih gamun khantoh lam manawh lo hi. Mite a khantoh lai-un eite kikiam seemseem ding bang hi. USA, Canada, Germany, Australia, New Zealand cihte ih tun theih na’ng ahih khaak leh ci-in nungaak tangvaal, a khangno a khanghaam dongin Kawlgam nusia-in mi gamah sila, mi naseem, misimmawh khawngin va ki-om hi. A neu a lian, pilna nei lo, saang kah ngei lote nangawn Malaysai gam kipai hi. Tu-in Malaysia ah Zomi a kicite guak 50,000 vaal bang om ding hi kici hi.\nHih mite mi vaakvaai a suah khaak ding uh lauhuai hi. Gamdang tun nop man bekbeka, Refugee dinmuna Delhi-a om mi bangzah pha hiam? Kumpite mawk vaak ngaakin inn neuno khat sungah kum 3 kum 4 om uha, a hun hoihteng uh a bei mang sak suak uh hi. Ih gam uah zongh kivaak nading om lo hi lopi. Mihing pen social being hi hangh-a, mi tampi ih teen khop ciangin ei a teeng khawmteng hang mahin kivaak nading lampi tuamtuam hong om mai hi.\nIh Zogam a nuam theithei dinga puah ding, zuun ding ci lo-a, a nuamsa, a kizuunsa migama va teen sawmna pen KHELPILNA khat ahi hi. Ih minam adingin manthanna khat hi. Cimang dinga kisa hi le’ng kilawm ka sa hi. Gamdangah ih pai zuahzuah uh pen nuamhuai het lo thu hi. Ih Zogam uh nusia-a piakhia mi a tamzawte Zogamah hong ciah nawn lo ding uh ahih manin dahhuai ka sa mahmah hi.\nTaanglai Israelte zongh gamtengah kikhen thaang uha, kuama theih tham cing lo-in a bei mang uh hi. Zomite zongh gam tuamtuam ah kikhen thaang mang gawp ta hi. Kua’n hong gawm kik ding hiam? Kua’n hong kaaikhawm kik ding hiam? A zuatna gamte ah zung kha-in inn kip lo kip nei ta ahih manun, tua mite’n ciahkik ding lung ngai zo nawn lo ding uh hi. Zomite adingin supna lianpi khat suak hi.\nZomite pen koikoi ah ta lua, nuamsa lua ih hih manun ih tunnana ah khaw sak sawm pah hi hangh. Tuma kum 20 lai pawlin ei mite USA a va tun uh ciangin na seemin, sum kholin inn lamah sum khaak uha, khawpite ah inn nei kawikawi uh hi. Tu hun ciangin gamdang tung masasa a tunna gamgam uah kikhual uha, inn leh lo nei-in, zi leh ta tawh om ahih manun, a khua lui, a nu leh a pate, a sanggamte a khual zo kuamah om nawn meel lo uh hi. A milipin gamdang tung tampi a ki-om khit hangin ZOMI adingin a phattuam luatna kimu nai lo hi.\nTedim, Tonzaang, Cikha, Haaiciin, Kaapteel, Laitui, Tuithang, Anlangh, Thuklai, Kawlpi, leh mun tuamtuamte panin gamdanga om mi tam peetmahin kitam ta napi, hih munte ah inn thak, building hoihpipi cihte kimu tuan lo hi. Gamdang a tung zo mi ih tam bangin ih khua ih tuite uh puah hi henla, mit a muhin khangto hulhul henla, paak singseng leh mite’n hong ngaisaang pan ding hi.\nGamdang tung masasa a mangthang, sumkuang tuili khiat bang kihi ahih manin Zogam adingin supna leh manna lianpi khat a suak hi. Punjab gama Ludhiana khawpi ah inn simah gamdanga om mi khat leh nihta om hi ci uha, tua mah bangin Ludhiana khua pen a dangte saangin khangto zaw hi. Mite’n nuamsa uh hi. Mita muh theihin khangto uh hi. Mite 3 leh 4 kipawlin company phuan uha, tua company pen a mipihte’n hamphatpih uh hi.\nNihna ah gam leh nam itna kibat loh man zongh ahi hi. Mizote’n a gam uh keen bulomtang hi ta se leh ngaina uha, Kan Zoram nuam ci ci mai uh hi. A dangte’n bel ih gam nuam kei lua ci ci hi hangh. Mizorama om mite in ni khat in mi khat in Aizawl cih kammal zangh lo-in kam pau ngei lo kha ding hi. Aizawl pen suang mahmah uh hi.\nA lungsimteng uh Aizawl ah om hi. A neih a lam a gote uh a tamzaw Aizawl ah om hi. Mihing mahmah a lang saanga tamzaw Aizawl ah om hi. Aizawl ah inn neih sawm uha, a mun lemin lem ta kei leh inn lam uh hi. A neih a lamhteng uh tawh state budget teng tawh mimal inn hi-in, kumpi inn hi ta leh lam zihziah ahih manun, leitungah minam mangthang nawn lo dingte hi ta uh hi.\nAizawl khawpi sungah inn crore nga crore guk ciang man ding tam mahmah hi. Lakh 30 pan 50, 60 ciang man pen sim zawh loh phial ding hi ta a, khawpi khat nuntaaknateng in nungta ta uh hi. Sumbuukte amau aa, a zuakte zongh amau mah, ameetteng zongh amau ading mah, khantoh loh nading om lo hi.\nEi kiangah bel sumbuuk a meetteng vaaigam tung khin pahpah. Ei kiangah kizeek kha lo. Bang hangin Mizote hih zahtakin khangto uh hiam? Minam itna, gam itna a neih man uh ahi hi. A gam uah a teen man uh ahi hi. Zomite’n ih gam ih lei uh it taktak zo lo hi hangh. Ei innkuan in nuamsa peuh lee’ng cih tawh ki-omin mi laka om ding zongh phamawh kisa lo hi. Hih lungsim ih paihkhiat uh kisam ta hi.\nKawlgam context ah, Yangon leh Mandalay khawnga Zomite inn neihteng a man zah tawh Zogam ah inn kilam hi leh ih gaal et ciangin paak phinghphengh dinga, a lakah ih vaak ciangin, Topa hoih hi, Topa lian hi kici nuam ding hi. Manipur context ah, mun dangdanga Zomite’ inn leh lote ih Zogama kilam, kinei hi ta leh tu-a saangin a zah tampi-in hong etlawm dinga, mi zahtaakna ih ngah ding hi.\nManipur gam sung mahmah ah zongh mun dang ci lo-in, ih teenna munmun, Zomite omnana-ah a thupi thei penin lam ni. Ih gam puah ni. Ih gam uah teeng ni. Africante Africa ah teeng uh hen. Kashmirte Kashmir ah teeng uh hen. Malayalamte Kerala ah, Vietnamte Vietnam ah. Tua mah bangin Zomite Zogam ah ih teen ding uh ahi hi.\nPilna masak lo-a, sum bekbek ih masak, ih masuan uh leh khantohna hong tun lo ding hi. Gamdang pai nopna natna pen uang mahmah-a, ih gamah na seem nuam lo, sep sawm lo-in, mi gamah sila banga om phamawh ih sak loh pen hoih lo hi. Pilna zon sawm lo-a, Malaysia pai ding bek bek ih geen pen dahhuai hi. Ka saang naupangte khat, tu kum 2009 in Class VIII ah hong kah Peter Lianpi a kici khat in “Laisim nuam ke’ng, Malaysia pai nuam ingh,” ci mawka, pilna a thupizia leh pilna a ngah khit cianga a ut leh Malaysia a pai theihdaan ka geenpih hi.\nBlue Star Academy pana pawl 10 zo khat, Pune-a Symbiosis ah B.Com kahin a zawh nading kum khat in a sapin Malaysia ah va pai mawk hi. Symbiosis pan zo hi leh nasep ngah pah dinga, Malaysia-a saangin tamzaw kha lai ding hi. Mi dang khat B.Com zo ta, M.Com kah lo-in Malaysia pai-a, tu dong tua ci om lai hi. Nung kha deuh in numei khat Blue Star pana pawl 10 zo, Pune-a 11 simlai sum Rs. 60,000 khawng a bei khit nungin Malaysia pai ding ci-in hong ciah-a, tu’n a tung nai diam thei ke’ng. Malaysia natna, Zomite’ supna, Zomite’ man thanna hi. Kei theihpih loh mi bang zahin a laisim lai nusia-in Malaysia pai ding uh hiam?\nIh kidop kei uh leh ni khat ni ciangin a mangthang minamte ih hih khaak ding dahhuai hi. Lai Siangtho Lui hun lai-a minam thupi mahmahte, empire na ngawn a nei zote, tu-in a tunna a beina uh kithei lo hi. A suan a khaak dingte uh kithei lo hi. Leitung hun sawtpi om lai ding hi leh ei zongh kituaci thei veve ding hi. Geen nop tam lua mahmah lai nave’n tu a zah tawh khawl bawl phot ni. Dr. Dal Lian (Blue Star Academy)\nPrevious: Tulaai leitung Thuthang Tuamtuam Updates August 22, 2014\nNext: Zogam vs CNF (Laisiangtho tawh gentehna)\nSakhi in a tat nading kuam kua khual


url: =Top 5 11101 Math Tutors | Wyzant Tutoring\nFind your perfect Math tutor in 11101.\nTop 5 11101 Math tutors\n2,037 11101 private Math tutors / Find the best Math tutor in 11101\nTutors Math NY Queens County Long Island City 11101\nMath Tutors in Cities Near 11101\nWyzant's nationwide network makes it easy to find local experts no matter where you live. Here are areas near 11101 where you can find Math tutors:\nSchools Near These 11101 Math Tutors


url: =Fisher and paykel error HC - Fixya\nFisher and Paykel DS605HSS Stainless Steel 23 in. Built-in Dishwasher\nDS605HSS Stainless Steel 23 in. Built-in Dishwasher\nQuestion about Fisher and Paykel DS605HSS Stainless Steel 23 in. Built-in Dishwasher\nFisher and paykel error HC - Fisher and Paykel DS605HSS Stainless Steel 23 in. Built-in Dishwasher\nOct 30, 2010 | Fisher and Paykel DS605HSS Stainless Steel...\nFisher and Paykel DS605HSS...\nHave a manual for Fisher and Paykel DS605HSS Stainless Steel 23 in. Built-in Dishwasher?


url: =PeachParts Mercedes-Benz Forum - Vacuum leak!\n- - Vacuum leak! (http://www.peachparts.com/shopforum/tech-help/362470-vacuum-leak.html)\nrookie626 11-19-2014 01:38 PM\nJamesDean 11-19-2014 01:45 PM\nrookie626 11-19-2014 02:24 PM\nJamesDean 11-19-2014 02:27 PM\nDudesky 11-19-2014 02:30 PM\npmckechnie 11-19-2014 04:25 PM\nrookie626 11-19-2014 05:37 PM


url: =Mihing-te Tangthu Tom le Mailam ding Thu. Agelh ~ Pau Sian Lian - Laibu Saal\nHome > Thuluui/Articles > Mihing-te Tangthu Tom le Mailam ding Thu. Agelh ~ Pau Sian Lian\nMihing-te Tangthu Tom le Mailam ding Thu. Agelh ~ Pau Sian Lian\nMihing-te Tangthu Tom le Mailam ding Thu.\nKum zalom sawmnih le khat hong tun taktak teh mihing-te tangthu, leitung pianzia le khantohna-te a ki-et kikteh mihing te-in kum zalom tampi mah a thuak lah mahmah uh tuahsiatna pi (3) pen maingap ngam dinmun (manageable challenge) kitung taktak ta hi, ci uh hi. Tua tuahsiatna thum te pen kialtunna (starvation), pulnatna(plague) le gal kidona (war) te ahihi. Hih thu thum tengpen kizo siang sitset cih hinai sam lo-a ahi zongin ngal khuahang kihtak bang hinawn lo-in siam lehang khaktan theih, puahtheih, bawl theih dan hita, ci-uh hi.\nKial (Starvation) tawh kisai tangthu en masa lehang, tanglai hun in kizop kikawmna hamsat lai kawmkal ah Egypt gam, India gam cihdan gam khat peuhah khuakhal in tui a kan (drought) lianleh gambup mi phazah pan 5-10% pen nekding neilo anngawl in sipah lianlian dinmun ahihi. 1692 kumin France gamah khuahun siatna hangin kial tung-a kum 2 (1692-1694) sungin France gammi 2.8 awn (million), gambup mi phazha pan 15% in a sih lawh hiziau hi. 1696 kum in Finland gamah kial tung-a gammi seh 1/3 phial in nuntakna beilawh hi. 1974 kum leitung bup antawh kisai kipawlna World Food Program khawmpi kineih masak pen lai bangin China gam-ah kial tunna bang cih huhding?, cih thu buaipih pha mahmah uhhi. Gamzawng, mimal tam ahi China gam pen sawt vei nungta zo nawnlo ding hi, a kici ngeiliang ahihi.\nPulnatna (Plague) vai en lehang, leitung tangthu ah “A Vom Sihna” (Black Death) cih min a kivawh tuahsiatna uang mahmah pul natna pi khat 1330 kim pawl in kituak hi. Asia leitang pan Yersinia pesis cih lungno hong piangkhia-a, Europe le Africa gam dongah hih lungno kitheh thang ahih manin leitung bup-ah kum tawmno sungin mi awn 75 - 200 kikal (75-200 million) in sih lawh zenhi. England gam-ah mi sawm pan li (4/10) in pul natna hangin sihlawh uh-a, mi 3.7 awn pha khin sapen pulnatna venteh 2.2 awn in kiamsuk han mawk uhhi. 1778 kum in Hawaii tuikulh neu-ah gamkek gamdang mite puakkhak bukkhuh, TB cih akipan gilsung natna (typhoid) natna tuamtuam-te hangin Hawaii gammi sang zanga (half a million) pha khinsa kim lai 1853 kum teh mihing 70, 000 bek nungta zo uhhi. Tua hun lai-in siavuan-te in tui vot mahmah tawh na kisil un cihciang panpih theibek uhhi.\nGal kidona (War) tawh kisai en lehang, leitung bup galpi masa 1914-1918 kikal sungin mi 40 awn kisi hi. Galpi nihna khit kum tamsim gam khat-le-khat kimuang ngam nailo-in ki galging kholden uhhi. Mihing-te tangthu-ah lokho mipite hun (agricultural societies) hun lai-in gal-le-sa vai hangin leitung bup mipha zah pan 15% bang si ngei khin-a, kum zalom sawmnih lai-in gal-le-sa vai hangin 5% in kisih lawhin, tun kum zalom sawmnih le khat taktak teh bel gal vai hangin 1% bek kisi tahi, cih kimu khia hi.\nTu laitak pen leitung ah nuclear bomb cihkhawng om tase mahleh gam tuamtuam te mitsuan masak pen gam hauhna (global economy) hizaw in, tua gam hauhna zon danzong tuampi khatin kikhel tahi. Ni dangin gamhauh semsem nading in van manpha te ultun sak hauhna hi-in (material based economy) tun ahih leh pilna ultun sak hauhna (knowledge based economy) hun hita hi. Tua pilna cihte pen leisung sumpiang a hau gamte` kham, ngun le suang manpha te dan-in galvan tawh gamkek in suhtheih nam hilo hi. US te hauhna ih deih gawh tateu zongin Silicon Valley dona tawh a pilna uh ki thatang suhsak theih hilo hi. Tua ahih manin tanglai hun-in daihna (peace) cih cihpen tomkal sung gal ki doloh pakna (temporary absence of war) hi tase mahleh, tuhun teh daihna a kicih leh gal cih peuhmah a piang thei ngiatlo (implausibility) dingin ki ngaihsun tahi. Khat veivei gam khat-le-khat ki ngik, lauthawng sak kha mah ding uh-a, ahi zongin kihai doziau pak hetlo dinghi. Gam-le-mipi tampi sihlawh zah dong ding galpi a piangsak zo zahding a hang (reason) khauhpai tam pukpuk lohi. Mi ngongtatte (terrorist) te zong hong lauhuai leh kilawm na pi-in amau pen mi tawmno, guktat kiaukiau te hi-uh a gam bup khat do zo ngeilo ding uhhi. 2010 kumin leitung bup-ah sikhang cih a kipan thau luatna (obesity) hangin a si mi awn 3 pha-a, mingongtat te khutma tawh a si awn khat phalo, 7,697 phahi. US leh Europe gammi te ading gal le al-Qaeda te sang Coca-Cola lauhuai zaw suakhi.\nTu laitak leitung tangthu ah anngawl gilkialna hang a si phazah sang an tamnek luatna hang-a si mi tamzaw tahi. Natna tuamtuam hangin mi si a phazah sang tek-sih mimal kitam zawta hi. Ngongtat (terrorists), galkap le misuam (criminals) te thah thuak mi phazah sang a kithat tawmna (suicide) hang-a si mi kitam zaw ta-a, a ki huam etteh khuahun siatna, Ebola natna le mi ngongtat Al-Qaeda te thah sangin McDonald saipan nektheih moh nengte tam nek luatna hangin si mi kitam zaw, cih dinmun kitung tahi.\nTu laitak leitung ah naungek si (child mortality) phazah bang leitung tanghu ah a niam pen laitak ahihi. A khangto laitak (developing) gamte-ah naupang suakcil lakpan 95% te nungta suak uh-a, gamhau sa te-ah 99% nungta suak uhhi. 1967 kumin sunphuk (smallpox) hangin leitung bup ah 15 awn in sihlawh ta leh 2014 kum teh leitung bup ah sunphuk hangin a si kuamah omnawnlo hi.\nSARS natna gilo 2002/3 kum, 2005 kumin bird flu, 2009/10 kumin swin flu, 2014 kumin Ebola cihdan natna lauhuai thak tampi piang tase mahleh tanglai hun dan in kisi zuahzuah nawn samlo hi. SARS natna hong pian cil-in Black Death thak khat hiveh, ci-a ki patau mahmah pen mi tul val sih ma kibawl man suakhi. Ebola hong pian cil-in zong leitung bup ki linglawng tase mahleh Africa leitang kheng sak manlo in kibawl, ki beisak manhi. 2012 kumin leitung bup ah mihing awn 56 si-a, tuate lakpan 620,000 (120, 000 gal dona hang, 5000, 000 suamlupna(crime) hang) si uh-a, tua hangte sang a tamzaw mihing 800,000 pen kithahtawmna (suicide) hang hi-in, tua teng sang a tamzaw 1.5awn te pen thau luatna (diabetes) hangin si uhhi. Hihdan ahih leh cikhum (sugar) in thautang (gunpower) sangin mihing tam that zaw dinmun suak hi.\nHihzah-in khantohna a piang kum zalom sawm nih le khat ah ki nungta a hihi. Mihing te ngeina-ah lungkim cih omthei ngeilo-a a khauhpai zaw, a nasia zaw, a hoihzaw ki lunggulh to den hi. Tua ahih manin tu lian laitak kingahsa gualzawh nate siksan in a khauhpai zaw ngimna honkhat hong omhi. Tu laitak leitung mipil (scientists) tampi te phutsawm uh vai lianpi (challenges) honkhat om-a tua te lakpan thu nih ih en pak dinghi.\n1946 -2015 kikal gal vai hangin sihlawh mi phazah (Credit:Steven Pinker)\nA masa ngimna in sihtheihlohna (immortality) hi-in, lungnopna (happiness) ngahzawh nading ngimna zong khatin kihel hi. Mipil tampi-te in sihna cihpen a kipuah thei siatna (technical problem) in mu-uh hi. Lungtang khawl cihpen lungtang sung-ah oxygen kisam zah tunglo hi-a, cancer tawh si cihzong cancer cell te kizelhna khakin puahman lehang a dam thei-lua khat hi-in huihpi (hurricane), car accident cihte zong lampi/motor/hawldan cih a kipan kumpi policy te sitpha in setkhuak pilna tawh panpih lehang ki gualzo thei lua hi, cita uhhi. Amau genna-ah, tawh bom a omleh tawh tang a om kul (no lock without key), siatna a om leh kipuah thei lampi om hamtang ding hi (every technical problems has a technical solution), cihhi.\nGoogle te engineering director Kurzweil in tu lian laitak Google company ah hanciam in a sep project min pen “Sihna ki Gozo!” (to solve death), cih hi zawzen hi. Google te makai dangkhat ahi Bill Maris in mihing te pen si theilo cih a hipah kei zongin kum 500 ciang peuhmah bel nungta thei dingin kibawl thei lua dinghi, cih um hi. Paypal te makai khat ahi Peter Thiel in, “Sihna tawh kisai a sang om, a nial om in a do omhi. Ken ka do dinghi.” ci-in Google te a kipan mihau ampi te-in mihing te nuntakna tawh kisai research tampi ah sum mak (biilion) tampi zatsan laitak uh ahihi. Kurzweil tuatna ah kum 2200 the sihna ki gozo taktak ta dinghi ci-a, a dang scientist pawl khat in 2100 teh zong kigo zo khin theita in teh ci-uh hi. 2050 teh na pumpi cidam sakin sum zong a hoih khop na neih leh nuntakna kum 10 ciang bang khat beh pak nading baih mahmah tading ci-uh hi. Nuntakna khangkhat ding cih hingiau hi. Siavuan tampi-in sihna gawh sawm ung, ci masa hetlo ding uhhi. Ahi zongin AIDS, cancer natna te ading zatui a zon te uh a paizia en lehang, a ngim masak loh uhhang sihna pen a go nuam uh hi limlim uhhi. Apple te bawl iWatch bang a nei hile hang cidam nading nisim tui hai bangzah dawn, nai bangzah sung lamsiau/ihmu ding cih-a kipan sawtvei tu lua tateh, ding ta-in cihdong cidam theihtheih nading hong pantah niloh hita hi.\n1900 kum lai-in kial, pulnatna le galvai savai te hangin mihing khat in kum 40 ciang khawngbek nungta hi. Kum zalom sawmnih teh kum 70 ciang nuntakna kikhan khin zo-a, kum zalom sawmnih le khat teh bel a tawm pen 150 ciang ahih nading hanciam zo ding hi hang cih um uhhi. Amau ngimzah a ki nungta zo hileh kum 150 bang nungta ding mihing khat in kum 40 a phakin zi nei leh zong nei baih lua ding hi. Tua ahih manin naupang, khangno le uham ih ciaptehna kum ki ciangtanna te ki tukalh mangin etphat kul dinghi, ci-uh hi. Nuntakna kikhan thei gawp hileh a hoihlo zong tampi hong om dinghi. Gentehna, kumpi gilo, mithat tampi-te zong kum 30-70 cihdan kum tampi gam ukzo mawk ding uh-a, mipi te thangpaihna khang semsem thei dinghi.\nMipil te buaipih dang khat-in lungnopna (happiness) a hihi. Pilna le sum hauhna te khangto semsem taleh leitung ah lungnopna kiam semsem hi. A diakdiak in a khangto sa gamte ah lungkiat na khauhpai mahmah hi. Tua ahih manin gamkhat hauhna a kiteh ciangin zong sum hauhna (GDP) bek ki-en nuamnawn loin gammi-te lungnopna zong kinhuai mahmah ta hi, ci-uh hi. UN mahmah in mihing-te suahpih thu neihna (human rights) te lakah lungnopna zon theihna (right to pursuit of happiness) hel uhhi.\nTu laitak, Philippines, Peru, Guatemala cihdan gamzawng-te ah kum simin mihing 100, 000 pan mi khatta kithatawm (suicide) uh-a gam khangto sa Japan, Switzerland, France gamte ah mihing 100,000 pan 25 in kumsim ki thattawm mawk uhhi. South Korea gam a zawn mahmah 1985 lai-in mihing 100, 000 pan 9 ta kithattawm uh a, tun a hauh mahmah khit uhteh gammi 100,000 pan 30 in kumsim in kithattawm uhhi. US gammi te nuntak nuam hihna (well-being) dinmun pen 1990 kum pawl-a nop a sak dinmun leh 1950 lai-in nopa sakna uh kikim, ci-uh hi. Japan gam zong a hauh mahmah diak laitak ahi 1990 k um pawl-a nuntakna tawh kisai a lungkimna uh le gamzawng in nuntak haksat 1950 lai-in a lung kimna uh kikim lelhi, cimawk uhhi.\nTu laitak scientist te bawlnop lungnopna pen kim-le-pam, van-le-na tetung kinga lo lungnopna hise hi. Lungsim tawng ngiat a om daihna (sensation) hise hi. A pualam ah bangbang a piang zongin tuate khengin ih sung a om theih theihna (sensation) pen nosuah sak denin lawpsak den ding, cih ahihi. Gentehna, galkap te-in Iraq cihdan galphual ah a om uhteh patau linglawng gawp lo-in, lungsim daih theih semsem nading le ihmut nop nading in a ki tuam bawlsak ngiat zatui khauhpai-te pen tu laitak US le UK sang naupang tampi te-in nisim ne den ta uhhi. Sang sungah lai sin/simna ah nopsak semsem nading cimawk uhin lungsim thaza neden tadan uh, na hita hi. Tua ahih manin tu laitak ni tumna lam a om mite vei diakin thu dangdang sangin bang feel na hiam?, nop nasak theihtheih in omin tua pen nang suahpih thuneihna hi-a kua mahin hong suttheih hilo hi, cih dinpih mahmah uhhi.\nNasep sumbawlna tawh kisai lam leuleu ah zong kikhelna honpi khat hong piangta hi. Tuhun siamsin te in thei khol-in kigin kholhhuai mipil-te tuatkholh mailam hun a piangthei ding kikhel nate pawlkhat na omhi. Hih thute pen piang hamtang ding cihna hilo, a piangthei (probability) ahihi. Nasepna tawh kisai leitung mihing te tangthu ih etteh hualpi thum-in kikhen theihi. Tuate-in lokhawhna (agriculture), settawh nasepna (industry) le nasep vanna (service) te ahihi. Kum 1800 ma dongpen a tamzaw in lokho singpuak na tawh kivak uhhi. Setkhuak tawh nasep kikhelna (industrialization) khit teh bel nasem a tamzaw in lokhawhna nusia in settawh na kisem henhan hi. Tua kawmkal mahin, gam khangtosa-te kiang kikhelna khat na piang-a, nasep vanna (service sector) lam na khauhpai mahmah ta hi. 2010 kumin US gam-ah 2% te bekin lokho lai-in, 20% te in setzung ah nasem lai uh-a, 78% te in nasep vanna (service) te ahi sangsia (teachers), siavuan (doctors) le website tungtawn a sumzonna te ah tualbual ta uhhi.\nNasep na tawh kisai theih masak ding khatin mailam ah mihing te` ki zattheihna man (value) le thuneihna (right) kiam mahmah kha ding cih a hihi. Banghang hiam cihleh setkhuak pilna (Artificial Intelligence) pen hong khauhpai semsem ta hi. Mihing te neih septheihna nam nih om-a tuate in thatang septheihna (physical ability) le ngaihsuttawm theihna (cognitive ability) te ahihi. Thatang septheihna ahihleh tu laitak in settha mah hatzaw a, tawlhun neilo, gim cihlah nei lo-in seplah neilo hi. Ngaihsut theihna lam zong tu laitak setkhuak pilna nawhkhan mahmah ahih manin mihing te ngaihsut theih zahsang a zah tampi in geel thei tahi, kici hi. Setkhuak tawh kisai piangthei ngeilo ding a kici na tampi kum sawm sungin hong piang ngelhngelh khinhi. 1980 kumin mihing te khuak mah hoih zawlai veve dinghi, a cihcih laitak mahun 1996 kumin leitung bup-a chess champion Garry Kasprov le IBM computer chess a kimawl leh IBM in zo mawkhi.\n2035 kum teh computer khatin mihing te ngaihsut tawm theih zahzah khuak cimna (intelligence) phazo ding-a, 2045 teh kheng ta dinghi, ci uhhi. Setkhuak pilna kinawh danpen mihing te maingap ngamzah dinmun (human adatability) kheng khin ta-in tu mahmah in kha khat sungin settawh kisai a piang kikhelna te kan kikding hile hang mihing te-in kha 8 peuhmah hun lak kul, cita uhhi. Tu laiak Uber company in mi tawmno tawh leitung bup a om taxi awn tampi olno takin makaih theita hi. Tu mahmah in zong Microsoft te in Cortana cih software thak khat bawl uh-a tua Cortana-in computer sung-a om ih file khempeuh a omna thei ahih manin huhna ngen lehang tha khat thu-in ih file deih bangbang hong zonsak theita hi. 3D printer ciang bekin zong nasep honkhat hong sumsak theilua khinhi.\nUSA gam khualzinna lampisau te tungah accident tuamtuam hangin kumsim in mi 40,000 (tul sawm li), si denhi. Tun ahih leh a hawlding mi kisamlo motor (driver less car – automotion) te kipan pianpian ta-a, tua-te driver less motor hangin tuahsiatna tampi kiampah han dinghi. Tua bangmah in khualzin motor hawlpen USA gamah mi tampi ading kivakna nasep pi khat na hi-a, US gam-ah pil sinna kician neilo, kum hamsa mi awn thum le a lang (3.5 million) in a ki vak na pipen uh ahi motor hawl nasep suplawh ding hipah lianmawk tahi.\nTechonlogy kikhelna in mihingte mai ngapzah khengta (Credit: Thomas Friedman)\n2013 kum-in Oxford a researcher Carl Benedikt Frey le Michael A. Osborne te gelh “The Future of Employment” cih laibu ah a sawtlo-in US a om nasep 47% te pen set pil (artificial intelligence - AI) te in luah tading hi, ci uhhi. 2033 teh phone tawh sum zonna (human telemarketers) le sum armahkhanna (insurance underwriters) te in a nasep uh sum ta dinghi, 99% kician (tichia) hi, ci uhhi. Kimawlna phittum (sport referees) te in a nasep uh a sup ding uhpen 98% kician-a, sai-ah sumkhon (cashier) te-in 96% le anhuan (chef) te in a nasep uh a sup ding 97% kician hi. Ansai nasem (waiters) te nasep sup dingpen 94%, thukhen zum-a nasem (paralegal assistants) te nasep sup ding 94%, lengla makaih (tour guides) te nasep sup ding 91%, moh em (bakers) te nasep sup ding 89%, inncing (security guards) te nasep supding 84%, bus hawl (bus drivers) te-a 89%, innlam nasem (construction laborers) te nasep supding 88%, ganhing kem (veterinary assistants) te 86%,tembaw hawl (sailors) te 83%, zusai a nasep (bartenders) 77%, vanlui kepnasep (archivists) te 76%, innlam khutsiam (carpenters) te 72%, le micing (lifeguards) te nasep sup ding 67% kician hi, ci-in tua uhhi.\nNasep tawmno cikkhat bekmah setkhuak in hong sut masa loding suak-a, tuate lak-ah archaeology kihel in, nasep sup nading 0.7% ciang bek ahihi. Tanglai mite van le ngeina te sinna pilna (archaelogy) pen lah hi bialbual sim, sum metluat nalah omlo pilna ahih manin setkhuak in a nasep tuh masa lo dinghi. Tua zong kumpi-te in a kisam zah sum tuh (invest) taktak leh a nasep uh a beithei lua hi, ci uhhi. Hih kikhelna te pen 2033 a piang thei dingin a tuatna uh hi-in, tuasang zong kinawh zawthei laihi. Nasep nam thak pawlkhat hong om ding-a tuate zong thatang sep luat om khollo dingin virtual world designer cihdan phuahsiam (creative) mahmah kul nasep-te hikha dinghi, ci uhhi. Mailam ah piangding kikhelna tawh kituak in sangah kisin ding thu te zong puahkul kha ding-a bangthu taktak sinleng hoihding, nasep phual (job market) kisap takak tawh kituak ding cihzong lungkham pikhat suakta hi.\nHih AI pen Russia kumpi Putin mahmah in agam uh-a sangnau pang te tungah mailam ah a lauhuai pen kikhelna hong hi dinghi, kiging kholun ci-in hanthawn khinhi. AI hangin mihing te` man (value) le thu neihna (right) bel tampi kiam tuam thei ding-a, hih vai a kilim gin manlo gamte in buailawh thei kha ding uhhi. AI hangin mizawng mihau hong kikhai mahmah zaw thei dinghi. Mihau te in nitha le khasum piakkul loh set te zawng zaw ta ding-uh a, mizawng te-in lah pil sinna sang neih lohtawh nasep muh hamsa sa semsem in mizawng mihau sumlut kikhaihna uang semsem dinghi, ci uhhi. Hih AI pen gam pawlkhat ading buaina honpi khat a beisak muhkhiatna hi leuleu hi. Japan gam a kipan a khangtosa gam-te ah kumham tam semsem, mimal tawm semsem in khangno heu ta uhhi. Tuadan gamte-ah nasem ding mi kisam tampi te tangin hih setkhuak-te zattheih ding hong suakhi. A sawtlo-in Japan kumpi-in Robot Revolution Initiative cih min tawh company tampi samin sum 20 mak val zangsak uhhi. Mihing kisam lo sawltak nasem ding set tuamtuam bawl ngekngek sawm uhhi.\n(Hih thului pen Jew mipil Yuval Noah Harari gelh Homo Deus : A Brief History of Tomorrow laibu siksan in adang lai pawlkhat tawh konggelh khop ahihi. Biakna lam pan san theihloh honkhat om-a, leitung mipil-te ngaihsutzia kan theih nadingin kong-gelh ahihi.)\nItem Reviewed: Mihing-te Tangthu Tom le Mailam ding Thu. Agelh ~ Pau Sian Lian Description: Rating: 5 Reviewed By: cinpuzomi